mytripsonblog: Αειθαλείς συνάξεις...\nΑναρτήθηκε από Memaria στις 11:36:00 μ.μ.\nΜαρία Νικολάου 29 Νοεμβρίου 2016 - 11:47 μ.μ.\nΣυγχαρητήρια Μαρία μου για την υπέροχη συμμετοχή. Τα δέντρα μου σε ενέπνευσαν, τυχεροί εμείς που διαβάσαμε τις σκέψεις σου.\nMemaria 6 Δεκεμβρίου 2016 - 8:55 μ.μ.\nKaterina Verigka 29 Νοεμβρίου 2016 - 11:49 μ.μ.\nΜαρία μου άξια η νίκη αδιαμφισβήτητα!!\nAriadni St. 30 Νοεμβρίου 2016 - 8:23 π.μ.\nΚαλημερα Μαρια μου και πολλά συγχαρητηρια!\nΤρεχω να παίξω με τις λέξεις!\nMemaria 6 Δεκεμβρίου 2016 - 8:58 μ.μ.\nΚική Κωνσταντίνου 30 Νοεμβρίου 2016 - 8:32 π.μ.\nΗ συμμετοχή μου με έκανε να ανατριχιάσω, τόσο επιβλητική τη βρήκα. Διάβαζα και ένιωθα δυναμισμό!\nΕλένη Φλογερά 30 Νοεμβρίου 2016 - 9:41 π.μ.\nΜαρία μου αμέσως ξεχώρισα την συμμετοχή σου σαν την καλύτερη όλων. Συγχαρητήρια για την πρωτιά σου!\nMemaria 6 Δεκεμβρίου 2016 - 8:59 μ.μ.\nTo love life for what it is 30 Νοεμβρίου 2016 - 9:49 π.μ.\nΞεγελάστηκα, κυρία μου! Νόμιζα ότι έκανε σερί πολύ επιτυχημένων ολιγόλεκτων η Κ. Μαρκουίζου, ενώ η συγκεκριμένη συμμετοχή ήταν δική σου. Δεν ξέρω ακόμα αρκετά για τον τρόπο που γράφουν οι συμμετέχουσες στις "25 λέξεις" - βέβαια, αν προσπαθούσα σοβαρά να διακρίνω ποιος έγραψε τι, ίσως να θυμόμουν εκείνη την ιστορία σου από το "Παίζοντας με τις λέξεις" με τις φωτογραφίες εκείνων των τεράστιων, επιβλητικών δέντρων, στην οποία και πάλι περιέγραφες (αν δεν απατώμαι) ρίζες και κλαδιά σαν να έγραφες μια σκοτεινή παραμυθένια ιστορία. Και τότε μπορεί να έβλεπα κάτι σαν πρότυπο. Σε εμπνέει το θέμα, ε; ;-)\nΌπως και να έχει, πολλά συγχαρητήρια για το ολιγόλεκτό σου, δικαίως πήρε την πρωτιά και, προσωπικά, το ευχαριστήθηκα πολύ!\nMemaria 6 Δεκεμβρίου 2016 - 9:02 μ.μ.\nΞαφνιάστηκα ευχάριστα που θυμάσαι εκείνη τη σκοτεινή μου ιστορία!\nMia Petra 30 Νοεμβρίου 2016 - 1:04 μ.μ.\nΝα σε είχα από μιά μεριά, που στην αρχή διάβασα "αειθαλείς συνΤάξεις"!!!!\nΑχαχαχα! Και, όχι μόνο δεν έβγαζα νόημα, αλλά ταράχτηκα κιόλας που σκέφτηκα\n(άλλο) ένα θέμα που κάνει "τζιζ" στην χώρα μας.. Στο προκείμενο λοιπόν τώρα,\nπάρα πολύ ωραίο ολιγόλεκτο και δικαίως κέρδισε την πρωτιά! Μπράβο Μαρία μου❤\nΥ.Γ Κάποιος πρέπει να μου πει τώρα ότι δεν έχω ψηφίσει ακόμα, αλλά ποιος; Χαχα!\nMemaria 6 Δεκεμβρίου 2016 - 9:03 μ.μ.\nΧαχα..πονεμένο θέμα οι συντάξεις, γι΄αυτό "έπιασα" τις συνάξεις...\nWoman in Blogs 30 Νοεμβρίου 2016 - 3:04 μ.μ.\n"Αρχέγονα μυστικά φυλλορροούν": αυτό κι από μόνο του θα μπορούσε να σταθεί!\nMemaria 6 Δεκεμβρίου 2016 - 9:04 μ.μ.\nMaria Kanellaki 30 Νοεμβρίου 2016 - 3:22 μ.μ.\nΟύτε που σε μυρίστηκα (όχι πως έχει καμμιά σημασία αυτό) και με κέρδισε με την πρώτη ανάγνωση. Απ' τις καλύτερες στιγμές σου Μαράκι μου, χίλια μπράβο!!!\ngeorgia vasiliou 30 Νοεμβρίου 2016 - 3:38 μ.μ.\nΠολύ όμορφο,Μαρία μου!\nMemaria 6 Δεκεμβρίου 2016 - 9:05 μ.μ.\nFunky Monkey 30 Νοεμβρίου 2016 - 4:57 μ.μ.\nΣυγχαρητήρια, εξαιρετική συμμετοχή!\nΜπράβο Μαρία μου. Φιλιά πολλά!\nΑρτίστα του βωβού... 30 Νοεμβρίου 2016 - 8:55 μ.μ.\nΚαι οι 25 λέξεις μαζί είναι εξαιρετικές.\nΆσε με όμως να ξεχωρίσω, τις 7 που μου άρεσαν πιο, πιο, πιο πολύ και να τις πάρω μαζί μου φεύγοντας από εδώ:\n"Αρχέγονα μυστικά φυλλορροούν.\nΣοφοί όσοι τ' ακούν."\nΑυτές θα πάρω.\nΈχεις αντίρρηση; Όχι! (είπε η αρτίστα με την δημοκρατικότητα που την διακρίνει και πήρε τις λέξεις και έφυγε)\nMemaria 6 Δεκεμβρίου 2016 - 9:07 μ.μ.\nΧαίρομαι ιδιαίτερα που τις πήρες μαζί σου!\nGiannis Pit 30 Νοεμβρίου 2016 - 10:06 μ.μ.\nΠολλά και θερμά συγχαρητήρια Μαρία μου για το έργο σου....! πολύ όμορφο, λυρικό, εκφραστικό. Πάντα τέτοια καλή μου. Πολλές και ζεστές καλησπέρες.\nto e - periodiko mas official 1 Δεκεμβρίου 2016 - 3:04 π.μ.\nΣυγχαρητήρια Μαράκι μου για τη συμμετοχή και την πρωτιά σου!!! Πολύ όμορφες οι 25 λέξεις σου, δίκαια τους μάγεψαν όλους!!!\nΠολλά φιλιά, καλό σου μήνα!!!\nMemaria 6 Δεκεμβρίου 2016 - 9:08 μ.μ.\nMarina Tsardakli 1 Δεκεμβρίου 2016 - 10:52 π.μ.\nΠολύ όμορφη η συμμετοχή σου Μαρία μου, πολλά συγχαρητήρια για την νίκη!\nΝα είσαι καλά και πάντα γεμάτη έμπνευση!\nΕΥΡΥΤΑΝΑΣ ΙΧΝΗΛΑΤΗΣ 1 Δεκεμβρίου 2016 - 11:57 π.μ.\nΣυγχαρητήρια, λέξεις δεμένες με συναίσθημα και υψηλά νοήματα!\nmarilena spotofart 1 Δεκεμβρίου 2016 - 1:46 μ.μ.\nΚαλό σου μήνα κοπελούι μου!!! Συγχαρητήρια για την απίθανη ολιγολεκτάρα σου Μαρία μου!!! Μπράβο σου, με αιχμαλώτισε από την πρώτη ανάγνωση!!! Να σαι καλά και πάντα με εμπνεύσεις που συγκλονίζουν!!! Φιλάκια πολλά!!\nMemaria 6 Δεκεμβρίου 2016 - 9:09 μ.μ.\nBUTTERFLY 1 Δεκεμβρίου 2016 - 3:08 μ.μ.\nποιώ - ελένη 1 Δεκεμβρίου 2016 - 4:12 μ.μ.\nολόθερμα συγχαρητήρια Μαράκι μου!!!!\nMemaria 6 Δεκεμβρίου 2016 - 9:10 μ.μ.\nΣταυρούλα Δεκούλου Παπαδημητρίου 1 Δεκεμβρίου 2016 - 4:39 μ.μ.\nΜαράκι μου ... πόσο όμορφα μαρτύρησες τα μυστικά της εικόνας.\nΥπέροχη συμμετοχή, δίκαια πρώτευσε... μπράβο σου Μαρία μου, Μπράβο σου !!!\nΜε τον καινούριο χρόνο παίρνει δρόμο και το δικό μας αντάμωμα να γίνει αλήθεια !\nΚαλο μήνα κορίτσι μου !\nMemaria 6 Δεκεμβρίου 2016 - 9:11 μ.μ.\nΜε πόση χαρά και συγκίνηση το περιμένω αυτό το αντάμωμα!\nBre Melaxrinaki 1 Δεκεμβρίου 2016 - 8:15 μ.μ.\nΠολλά πολλά συγχαρητήρια και από εδώ,\nγια το ολιγόλεκτό σου!\nairis 4 Δεκεμβρίου 2016 - 11:17 π.μ.\nΜε αυτά και με κείνα θυμήθηκα ότι δεν πέρασα από δω για να χαρώ με την πρωτιά σου Μαρία μου.\nΜε πρόλαβαν τα γεγονότα!\nΤο ξεχώρισα, το αγάπησα και χάρηκα όσο δεν μπορείς να φανταστείς που διακρίθηκες!\nΤώρα ξέρεις...έμεινε ως ένα ακόμα κάστρο να αλώσεις το Συμπόσιο!\nMemaria 6 Δεκεμβρίου 2016 - 9:12 μ.μ.


21 Οκτωβρίου, 2019 Posted in POST PRODUCTION\nΗ εταιρεία «Οικογενειακή Ευτυχία Α.Ε.» μισθώνει ηθοποιούς που αναπληρώνουν συγγενείς, φίλους ή αγαπημένα πρόσωπα για λογαριασμό των πελατών της, ώστε να εξασφαλίζεται αυτό ακριβώς που δηλώνει η επωνυμία της: η οικογενειακή ευτυχία. Οι υπάλληλοι της εταιρείας συμπαρίστανται στους πελάτες αναλαμβάνοντας ρόλους σε πάρτι, γάμους, κηδείες ακόμη και σε ιδιαίτερα προσωπικές στιγμές.\nΛίγα λόγια για το ιαπωνικό φαινόμενο ενοικίασης προσώπων που ενέπνευσε τον σκηνοθέτη για την ταινία Οικογενειακή Ευτυχία Α.Ε.\nΕμπνευσμένος από το πραγματικό γεγονός της δυνατότητας να νοικιάσεις ανθρώπους για να παίξουν ρόλους στην ζωή σου, που είναι υπαρκτό στην Ιαπωνία, ο Χέρτζογκ συνέγραψε ένα σενάριο για μια ταινία-fiction που βασίζεται σε αυτήν την ιδέα. Για τον τίτλο της ταινίας χρησιμοποιεί την πραγματική επωνυμία (“Family Romance LLC”) μιας εταιρείας που ειδικεύεται στην ενοικίαση ανθρώπων για να υποδυθούν ρόλους.\nΟ Yuichi Ishii, που πρωταγωνιστεί στην ταινία, δεν είναι ηθοποιός. Στην πραγματική ζωή είναι ο ιδρυτής της εταιρείας “Family Romance LLC” (“Οικογενειακή Ευτυχία”) και εργάζεται υποδυόμενος συγγενείς, φίλους ή αγαπημένα πρόσωπα κατά παραγγελία.\nΣτην Ιαπωνία οι υπηρεσίες ενοικίασης οικογενειακών μελών, φίλων, αγαπημένων προσώπων, υπαλλήλων, followers και λοιπών, είναι αρκετά διαδεδομένες και υπάρχουν αρκετές εταιρίες που τις προσφέρουν.\nΟ Yuichi Ishii γεννήθηκε στο Τόκυο και μεγάλωσε στην ακτή Chiba, όπου ο πατέρας του ήταν έμπορος φρούτων και η μητέρα του δίδασκε κολύμπι. Στα είκοσι, δούλεψε ως μοντέλο και εμφανίστηκε ως ηθοποιός σε μια ταινία. Η κανονική του εργασία όμως ήταν να φροντίζει ηλικιωμένους. Αγαπούσε να βοηθά τους ανθρώπους και να τους δίνει χαρά.\nΗ ιδέα για την εταιρεία “Family Romance” ήρθε όταν πριν από έντεκα χρόνια μια φίλη του, μητέρα σε μονογονεϊκή οικογένεια, του ζήτησε να παρουσιαστεί στον παιδικό σταθμό που ήθελε να γράψει την κόρη της και να παραστήσει τον πατέρα, επειδή προτιμούνταν παιδιά παντρεμένων γονέων. Η συνέντευξη δεν πήγε καλά, γιατί η μικρή δεν τον είχε συνηθίσει, αλλά αυτή η εμπειρία τού δημιούργησε την επιθυμία «να διορθώσει την αδικία» βοηθώντας άλλες γυναίκες που βρίσκονταν στη θέση της φίλης του. Ψάχνοντας να βρει αν κάποιος είχε σκεφτεί να παρέχει επαγγελματικές υπηρεσίες σε αυτόν τον τομέα, βρήκε μια εταιρεία με το όνομα “Hagemashi-tai”, που σημαίνει «θέλω να σε κάνω χαρούμενο». Ξεκίνησε να συνεργάζεται με αυτήν, αλλά λόγω του νεαρού της ηλικίας του συμμετείχε μόνο σε ρόλους προσκεκλημένου σε γάμους .\nΔιαβάστε Μπρούνο Γκάνζ: "μια αιωνιότητα και μια μέρα" για έναν από τους σπουδαιότερους ευρωπαίους ηθοποιούς\nΤο 2009 ιδρύει την δική του εταιρεία με τίτλο «Family Ρomance» και απασχολεί 12 υπαλλήλους, έχει μια λίστα 1.200 συνεργατών ηθοποιών ως εξωτερικούς συνεργάτες και οι γάμοι αποτελούν το 70% των εσόδων της εταιρείας. Ο ίδιος έχει παίξει τον σύζυγο για περισσότερες από εκατό γυναίκες. Περίπου εξήντα από αυτούς τους ρόλους είναι ακόμη σε εξέλιξη. Σε ένα σημείο, νωρίς στην καριέρα του, βρισκόταν σε δέκα οικογένειες ταυτοχρόνως. Αυτός ο φόρτος εργασίας συχνά γίνεται αφόρητος γιατί, όπως έχει δηλώσει : «Νιώθεις σαν να έχεις τη ζωή κάποιου στους ώμους σου». Γι’ αυτό το λόγο στην εταιρεία του έχει εφαρμόσει μια πολιτική που κανένας ηθοποιός δεν μπορεί να παίξει περισσότερους από πέντε ρόλους κάθε φορά. Ένας από τους κινδύνους αυτής της δουλειάς είναι η εξάρτηση από τον πελάτη.\nΌταν ο Yūichi Ishii μιλά για “διόρθωση της αδικίας“, εννοεί ότι “κάθε άνθρωπος χρειάζεται ένα σπίτι, έναν σύζυγο, ένα παιδί». Χάρη στην εταιρεία «Family Romance», κάποιος π.χ. που έχει χάσει την οικογένειά του μπορεί να νοικιάσει μια γυναίκα και μια κόρη, και ως εκ τούτου τις ανέσεις του σπιτιού: χειροποίητες τηγανίτες και γυναικείες φωνές που σε καλωσορίζουν όταν επιστρέφεις στο σπίτι! Σε μια άλλη περίπτωση, πριν από εννέα χρόνια, μια οδοντίατρος γύρω στα 30 ήρθε σε επαφή με την “Family Romance” για να νοικιάσει έναν πατέρα μερικής απασχόλησης για την 10χρονη κόρη της, η οποία, όπως και πολλά άλλα παιδιά μονογονεϊκών οικογενειών στην Ιαπωνία, δέχονται bullying στο σχολείο. Η μητέρα είδε τέσσερις υποψηφίους και επέλεξε αυτόν με την πιο ευχάριστη φωνή. Ο πατέρας ενοικιάζεται από τότε. Η κόρη είναι τώρα δεκαεννέα ετών και δεν γνωρίζει ακόμη ότι δεν είναι ο πραγματικός της πατέρας. Στην ταινία Οικογενειακή Ευτυχία Α.Ε., ο θεατής θα παρακολουθήσει τον πρωταγωνιστή να παίζει το ρόλο του πατέρα μιας έφηβης, να προετοιμάζεται να μιμηθεί τον νεκρό σε ένα ανοιχτό φέρετρο σε μια κηδεία, να παριστάνει έναν υπάλληλο του σιδηροδρομικού σταθμού ο οποίος είναι υπεύθυνος για την λάθος αναχώρηση ενός τρένου και άλλες περιπτώσεις υπηρεσιών σε ρόλους, που προσφέρουν οι αντίστοιχες εταιρείες στην Ιαπωνία. Για τον Χέρτζογκ η Ιαπωνία είναι μια χώρα-αίνιγμα, και στην ταινία Οικογενειακή Ευτυχία Α.Ε. εξερευνά το τί συμβαίνει στις σχέσεις των ανθρώπων σήμερα και πώς η αναπαράσταση της πραγματικότητας πολλές φορές γίνεται πιο σημαντική από την ίδια την πραγματικότητα.\nΔιαβάστε Αρά Γκιουλέρ: Το μάτι της Κωνσταντινουπόλης...\nΛίγα λόγια για τον σκηνοθέτη Βέρνερ Χέρτζογκ\nΜε τους Rainer Werner Fassbinder και Volker Schlöndorff, ο Χέρτζογκ οδήγησε το ισχυρό μεταπολεμικό δυτικογερμανικό κινηματογραφικό κίνημα. Σπούδασε ιστορία, λογοτεχνία και μουσική στο Μόναχο και στο Πανεπιστήμιο του Πίτσμπουργκ και ταξίδεψε εκτενώς στο Μεξικό, τη Μεγάλη Βρετανία, την Ελλάδα και το Σουδάν. Ο Ηρακλής (1962) ήταν η πρώτη μικρού μήκους ταινία του, σε ηλικία 20 ετών, και ο Lebenszeichen (1967, Σημάδια Ζωής) ήταν η πρώτη μεγάλου μήκους ταινία του. Έγινε γνωστός γιατί δούλευε με μικρά budget για τη δημιουργία και την παραγωγή των δικών του ταινιών. Οι ταινίες του Χέρτζογκ, που συνήθως γυρίζονται σε ιδιαίτερα και ανοίκεια τοπία, διαπνέονται από μυστικισμό. Στην Fata Morgana (1971), ένα ντοκιμαντέρ για τη Σαχάρα, η έρημος αποκτά μια σπάνια ζωή από μόνη της. Μια από τις πιο γνωστές ταινίες του Χέρτζογκ, H Οργή του Θεού (1972), ακολουθεί μια ομάδα Ισπανών εξερευνητών σε μη καταγεγραμμένο έδαφος, καταγράφοντας τη σταδιακή πνευματική και φυσική αυτοκαταστροφή τους\nTo 1975, η ταινία Κάθε άνθρωπος για τον εαυτό του και ο Θεός εναντίον όλων ή το μυστήριο του Κάσπαρ Χάουσερ είναι μια επανάληψη του θρύλου του Kaspar Hauser. Η πιο ρεαλιστική ταινία του Χέρτζογκ, Stroszek (1977), είναι μια γλυκόπικρη ιστορία της απομόνωσης που αφορά έναν Γερμανό μετανάστη, ο οποίος με τους δύο συντρόφους του έχει βρει τα εδάφη του Ουισκόνσιν να είναι πιο μοναχικά και πιο αδύναμα από τις φτωχογειτονιές του Βερολίνου. Άλλες ταινίες του Χέρτζογκ είναι Η Χώρα της Σιωπής και του Σκότους (1971) και Η Μεγάλη Έκσταση του Ξυλογλύπτη Στάινερ, το Καρδιά από γυαλί (1976), το Νοσφεράτου: Ο Δράκουλας της Νύχτας (1979) και Βόιτσεκ, το Φιτζκαράλντο, ο Τυχοδιώκτης του Αμαζονίου (1982), το Εκεί που Ονειρεύονται τα Πράσινα Μυρμήγκια (1984) και Η Μπαλάντα του Μικρού Στρατιώτη, η Κραυγή της Πέτρας (1991), το Θα σε Βρω στον Παράδεισο (1998), Το Λευκό Διαμάντι (2004), Η Αυγή της Απόδρασης (2006), το Γιε μου, γιε μου τι έκανες; (2009) και Διαφθορά στη Νέα Ορλεάνη, το Μέσα στην Άβυσσο (2011), Η Βασίλισσα της Ερήμου (2015), το Αλάτι και Φωτιά (2016).\nΟι ταινίες του Χέρτζογκ χαρακτηρίζονται από μια σουρεαλιστικά ποιότητα, ενώ ο ίδιος συχνά χρησιμοποιεί αμφιλεγόμενες τεχνικές για να επιτύχει τις επιθυμητές ερμηνείες από τους ηθοποιούς του: διέταξε να υπνωτισθεί ολόκληρο το cast για την Καρδιά του Γυαλιού, ανάγκασε το cast του Aguirre, Η Οργή του Θεού να υπομείνει το επίπονο περιβάλλον των τροπικών δασών της Νότιας Αμερικής, και απαίτησε οι ηθοποιοί να μεταφέρουν ένα πλοίο 300 τόνων πάνω από ένα βουνό για το Fitzcarraldo. Η ευμετάβλητη σχέση αγάπης-μίσους με τον ηθοποιό Klaus Kinski είχε ως αποτέλεσμα μερικές από τις καλύτερες δουλειές και από τους δύο άνδρες, και οι δύο είναι περισσότερο γνωστοί για τις ταινίες στις οποίες συνεργάσθηκαν. Ο Χέρτζογκ γιόρτασε τη συνεργασία τους με την ταινία-ντοκιμαντέρ Ο Καλύτερός μου Φίλος (1999). Επιπλέον, ο Χέρτζογκ δούλεψε περιστασιακά ως ηθοποιός, με αξιοσημείωτους ρόλους, συμπεριλαμβανομένου ενός αυστηρού πατέρα στο πειραματικό δράμα Julien Donkey-Boy (1999) και έναν εγκληματικό εγκέφαλο στην ταινία δράσης μεγάλου προϋπολογισμού Jack Reacher (2012).Ο Βέρνερ Χέρτζογκ έχει δημοσιεύσει περισσότερα από δώδεκα βιβλία πεζογραφίας και έχει σκηνοθετήσει πολλές όπερες.\nΗ ταινία προβλήθηκε στο Φεστιβάλ των Καννών το 2019 εκτός συναγωνισμού.\nΟικογενειακή Ευτυχία Α.Ε. (Family Romance LLC)\nTags: Family Romance LLC, Βέρνερ Χέρτζογκ, Ισι Γιουίτσι, Μαχίρο Τανιμότο, Οικογενειακή Ευτυχία Α.Ε.


180MOIRES: Θρήνος στον Πύργο: Τραγωδία στην άσφαλτο - Νεκρές δύο αδελφές!\nΘρήνος στον Πύργο: Τραγωδία στην άσφαλτο - Νεκρές δύο αδελφές!\nΤα θύματα, ηλικίας 25 και 29 ετών, επέστρεφαν στο σπίτι τους για τις γιορτές των Χριστουγέννων... (δείτε βίντεο)\nΤο δυστύχημα έγινε λίγο μετά τις 17.00 το απόγευμα της Πέμπτης (23-12-2010). Οι δύο κοπέλες επέστρεφαν στο πατρικό τους σπίτι από την Καλαμάτα, όπου εργάζονταν, για τις διακοπές των Χριστουγέννων.\nΛίγα χιλιόμετρα πριν τον Πύργο, στο ύψος του Ανεμοχωρίου, κάτω από αδιευκρίνιστες συνθήκες, το μπλε Peugeot που οδηγούσε η 29χρονη βγήκε από την πορεία του. Πέρασε στο αντίθετο ρεύμα κυκλοφορίας και ''καρφώθηκε'' σε σιδερένια κολόνα ηλεκτροφωτισμού.\nTo μοιραίο αυτοκίνητο λίγη ώρα μετά το δυστύχημα - ΦΩΤΟ από iliatora.gr\nΟ θάνατος για τις δύο αδελφές ήταν ακαριαίος. Διερχόμενοι οδηγοί, που είδαν το δυστύχημα, σταμάτησαν και έτρεξαν για να βοηθήσουν ενώ ειδοποίησαν την τροχαία και το 166. Άνδρες της Πυροσβεστικής έφτασαν στο σημείο για να απεγκλωβίσουν τα δύο νεκρά κορίτσια από τις λαμαρίνες που μοιραίου αυτοκινήτου.\nΑρκετή ώρα μετά, αφού ολοκληρώθηκε η δύσκολη προσπάθεια του απεγκλωβισμού, οι δύο αδερφές μεταφέρονταν νεκρές στο νοσοκομείο του Πύργου. Την ίδια στιγμή, οι άνδρες του Τμήματος Τροχαίας Πύργου αναζητούσαν τα στοιχεία τους προκειμένου να μπορέσουν να ειδοποιήσουν τους οικείους τους. Το αίμα όλων πάγωσε όταν διαπίστωσαν ότι οι δύο κοπέλες ήταν αδερφές...\nΣκηνές αρχαίας τραγωδίας εκτυλίχθηκαν στο νοσοκομείο όταν έφτασαν εκεί οι δικοί τους και έμαθαν το τραγικό νέο. Ο κόσμος τους όλος γκρεμίστηκε, καθώς η οικογένεια που ετοιμαζόταν να γιορτάσει μαζί, χαρούμενα, τις γιορτές, πρέπει τώρα να αποχαιρετίσει για πάντα την Πούλια και την Βαγγελιώ τους...\nΑναρτήθηκε από vag mag στις 09:26


22-26 Οκτωβρίου 2018, Ευρωπαϊκή Εβδομάδα Y&A Εργασίας - Biosafety Α.Ε.\n22-26 Οκτωβρίου 2018, Ευρωπαϊκή Εβδομάδα Y&A Εργασίας\nΑπό τη Δευτέρα 22 έως και την Παρασκευή 26 Οκτωβρίου 2018, ο EU-OSHA έχει ορίσει για φέτος την Ευρωπαϊκή Εβδομάδα για την Ασφάλεια και την Υγεία στην Εργασία!\nΗ Ευρωπαϊκή Εβδομάδα για την ΥΑΕ αποτελεί ένα σημαντικό ορόσημο της γενικότερης Ευρωπαϊκής Εκστρατείας που βρίσκεται σε εξέλιξη για τα έτη 2018-2019 και έχει τίτλο «Ασφαλείς και Υγιείς Χώροι Εργασίας Διαχείριση Επικίνδυνων Ουσιών».\nΣτόχος της Ευρωπαϊκής Εβδομάδας ΥΑΕ δεν είναι άλλος από την η ενθάρρυνση της συμμετοχής και την ενεργοποίηση για την Ασφαλή Διαχείριση των Επικίνδυνων Ουσιών.\nΓιατί όμως χρειάζεται να δοθεί τόσο μεγάλη έμφαση στη διαχείριση των Επικίνδυνων Ουσιών; Είναι όντως ένα θέμα που αφορά πολλούς εργαζόμενους ή μόνο μία συγκεκριμένη μερίδα του εργασιακού δυναμικού, όπως για παράδειγμα οι εργαζόμενοι στη βαριά βιομηχανία;\nΗ απάντηση που δίνει ο EU-OSHA, μάλλον θα μας εκπλήξει!\nΟι εργαζόμενοι εκτίθενται σε επικίνδυνες ουσίες σε πολλούς χώρους εργασίας. Η έκθεση σε επικίνδυνες ουσίες συμβαίνει πολύ συχνότερα από ό,τι φαντάζονται οι περισσότεροι άνθρωποι και στην πραγματικότητα επικίνδυνες ουσίες υπάρχουν σχεδόν σε όλους τους χώρους εργασίας.\nΩς επικίνδυνη ουσία νοείται οποιοδήποτε στερεό, υγρό ή αέριο που μπορεί να είναι επιβλαβές για την ασφάλεια και την υγεία των εργαζομένων. Η έκθεση μπορεί να επέλθει μέσω εισπνοής, διείσδυσης στο δέρμα ή κατάποσης.\nβλάβη σε εσωτερικά όργανα, ακόμη και του εγκεφάλου ή του νευρικού συστήματος\nέκθεση σε κίνδυνο πυρκαγιάς, έκρηξης, οξείας δηλητηρίασης και ασφυξίας\nΣύμφωνα με τη δεύτερη ευρωπαϊκή έρευνα για τους νέους και τους αναδυόμενους κινδύνους στις επιχειρήσεις (ESENER-2), η ύπαρξη επικίνδυνων ουσιών είναι σαφώς συνηθέστερη σε ορισμένους κλάδους, όπως π.χ. γεωργία, μεταποίηση ή κατασκευές, ωστόσο οι εργαζόμενοι διατρέχουν κίνδυνο έκθεσης σε επικίνδυνες ουσίες σε όλους τους κλάδους!\nΣυνολικά, το 38% των ευρωπαϊκών επιχειρήσεων αναφέρουν την ύπαρξη πιθανών επικίνδυνων χημικών και βιολογικών ουσιών στο χώρο εργασίας τους!\nΣυνεπώς, είναι σημαντικό να εντοπιστούν οι κίνδυνοι και να αντιμετωπιστούν καταλλήλως. Παρόλα αυτά όμως, υπάρχει σημαντική έλλειψη ενημέρωσης όσον αφορά τη φύση και τις ποσότητες επικίνδυνων ουσιών στον χώρο εργασίας, καθώς και τους κινδύνους που ενέχουν.\nΠρος αυτό, είναι απαραίτητο:\nΟι εργοδότες (υποχρεωτικά εκ του νόμου) να διεξάγουν αξιολογήσεις κινδύνων προκειμένου να προσδιορίζουν όλους τους δυνητικούς κινδύνους που σχετίζονται με επικίνδυνες ουσίες.\nΤα διευθυντικά στελέχη να διασφαλίζουν ότι οι εργαζόμενοι συμμετέχουν ενεργά, λαμβάνουν διαρκή κατάρτιση και μέσα προστασίας εύκολα στη χρήση τους.\nΟι εργαζόμενοι να κατανοούν τους πιθανούς κινδύνους, να είναι επαρκώς ενημερωμένοι σχετικά με τα μέτρα πρόληψης, να μπορούν να διατυπώνουν ελεύθερα τις ανησυχίες τους και να ενθαρρύνονται να συμμετέχουν ενεργά στην εξεύρεση λύσεων.\nΊσως είναι πλέον κοινότυπο, αλλά ισχύει απόλυτα! Η καθιέρωση νοοτροπίας πρόληψης είναι καθοριστική και πρέπει να καλλιεργηθεί φιλοσοφία πρόληψης ώστε να προλαμβάνονται με επιτυχία τα προβλήματα υγείας, οι τραυματισμοί και οι θάνατοι που προκαλούνται από επικίνδυνες ουσίες στους χώρους εργασίας σε ολόκληρη την Ευρώπη.\nΗ Biosafety με το επιστημονικό της κύρος, την μακροχρόνια εμπειρία της στην παροχή υπηρεσιών Υ&Α, με το στελεχιακό δυναμικό της και το ενεργό δίκτυο συνεργατών της, υποστηρίζει τις επιχειρήσεις προς όφελος των εργαζομένων. Βρείτε περισσότερες πληροφορίες στο www.biosafety.gr\nΠερισσότερα στοιχεία για την Ευρωπαϊκή Εβδομάδα Υ&Α Εργασίας θα βρείτε στο link: https://healthy-workplaces.eu/el


Εργαλεία κοινωνικής δικτύωσης και μεθοδολογικές προσεγγίσεις (Δημιουργικότητα και κοινωνικά δίκτυα στην τριτοβάθμια εκπαίδευση)\nΘεοδότου, Ευγενία Σ.\nOnline social networks ; Εκπαιδευτική τεχνολογία ; Τεχνολογία -- Κοινωνικές απόψεις ; Εκπαίδευση, Ανώτατη -- Πληροφορική ; Διαδίκτυο (Internet) στην εκπαίδευση\nΗ παρούσα εργασία λαμβάνοντας υπόψη τη σημασία της εφαρμογής της δημιουργικότητας στην καθημερινή μας ζωή, επιδιώκει να διερευνήσει την αξιοποίηση των κοινωνικών δικτύων για την ενίσχυση της δημιουργικότητας σε προπτυχιακούς φοιτητές στην Τριτοβάθμια εκπαίδευση. Για την εφαρμογή της παρούσας ερευνητικής προσέγγισης επιλέχθηκε το Buddy press ως εργαλείο κοινωνικής δικτύωσης και τα «6 σκεπτόμενα καπέλα» του de Bono ως στρατηγική δημιουργικότητας. Οι δείκτες δημιουργικότητας που χρησιμοποιούνται είναι η ευχέρεια, η ευελιξία, η πρωτοτυπία και η επεξεργασία ιδεών. Το εργαλείο κοινωνικής δικτύωσης που επιλέχθηκε διαμορφώθηκε με τα απαραίτητα χαρακτηριστικά για να μπορούν οι συμμετέχοντες να εφαρμόζουν την στρατηγική που επιλέχθηκε. Ενώ η συγκεκριμένη στρατηγική έχει αρκετά κοινά χαρακτηριστικά με τα εργαλεία κοινωνικής δικτύωσης δεν έχει χρησιμοποιηθεί στην ερευνητική βιβλιογραφία έως τώρα με αυτόν τον τρόπο. Ως ερευνητική προσέγγιση επιλέχθηκε η έρευνα πεδίου και για την συλλογή και ανάλυση των δεδομένων επιλέχθηκε η αυθεντική αξιολόγηση και το ερωτηματολόγιο. Στα συμπεράσματα φαίνεται ότι η ερευνητική παρέμβαση που σχεδιάστηκε και πιο συγκεκριμένα η χρήση του εργαλείου κοινωνικής δικτύωσης έχει ευεργετικά αποτελέσματα ως προς την ανάπτυξη της δημιουργικότητας. Ειδικότερα, από τα παραδοτέα των φοιτητών γίνεται φανερό ότι οι συμμετέχοντες κατά τη εφαρμογή της πειραματικής διαδικασίας ανέπτυξαν τη δημιουργικότητά τους στους τέσσερις δείκτες που είχαν οριστεί. Επιπροσθέτως, υπήρχε πολύ θετική αξιολόγηση του εργαλείου κοινωνικής δικτύωσης από του χρήστες του σχετικά με το επίπεδο ευχρηστίας και ευκολίας. Από τα αποτελέσματα της παρούσας Μεταπτυχιακής Διπλωματικής εργασίας γίνεται αντιληπτό ότι τα εργαλεία κοινωνικής δικτύωσης μπορούν να χρησιμοποιηθούν με επιτυχία από τους εκπαιδευτικούς στην καθημερινή εκπαιδευτική πράξη με απώτερο σκοπό την καλλιέργεια της δημιουργικότητας μέσα από τη διαδικασία διδασκαλίας και μάθησης. Προτείνεται επιπλέον μελέτη και έρευνα σχετικά με τη σύγκριση της παρούσας ερευνητικής διαδικασίας με άλλα εργαλεία κοινωνικής δικτύωσης καθώς και με άλλες Web 2.0 τεχνολογίες.


Τραπεζικός τομέας και F.D.I. στα Βαλκάνια : η περίπτωση της Alpha Bank\nΤράπεζες και τραπεζικές εργασίες -- Διοίκηση και οργάνωση ; Τράπεζες και τραπεζικές εργασίες -- Βαλκανική Χερσόνησος ; Ελληνικό τραπεζικό σύστημα\nΗ παρούσα εργασία φιλοδοξεί να αναδείξει και να παρουσιάσει τη συμβολή των ελληνικών τραπεζών στα Βαλκάνια και ειδικότερα την πορεία και την συμβολή της ΑLPHA BANK στις χώρες αυτές. Τα Βαλκάνια, λόγω πολιτισμικής και γεωγραφικής εγγύτητας δημιούργησαν συνθήκες ανταγωνιστικών πλεονεκτημάτων, και προσδιόρισαν το νέο πεδίο δράσης για τις ελληνικές τράπεζες. H δραστηριότητα των ελληνικών τραπεζών στα Βαλκάνια παρουσιάζει αύξηση από το 1993 αλλά αποκτά σημαντικές διαστάσεις από το 2002 και εξής, όταν πλέον διαμορφώθηκαν οι κατάλληλες συνθήκες τόσο στις χώρες αυτές όσο και στην Ελλάδα. Η επέκταση των ελληνικών επιχειρήσεων, και ιδιαιτέρα των τραπεζών στα Βαλκάνια παρέχει την ευκαιρία στις επιχειρήσεις, και κατ’ επέκταση στην ελληνική οικονομία, να επιτύχουν γρηγορότερους ρυθμούς ανάπτυξης, έτσι ώστε να επιτευχθεί η πραγματική σύγκλιση της ελληνικής οικονομίας με αυτές των δυτικών χωρών πιο σύντομα. Τα Βαλκάνια είναι η «ευκαιρία» της ελληνικής οικονομίας.


Baclaran Market: Ξενοδοχεία σε κοντινή απόσταση\nBaclaran Market Ξενοδοχεία - Παρανάκε\nBaclaran Market: Μάθετε περισσότερα\nBaclaran Market - Τοποθεσία\nΤάμπο: Εδώ βρίσκεται το ακόλουθο σημείο ενδιαφέροντος: Baclaran Market. Μπορείτε άνετα να περάσετε μια μέρα βλέποντας τα αξιοθέατα και εξερευνώντας όλα όσα έχει να σας προσφέρει αυτή η περιοχή. Αν θέλετε να βρείτε τι μπορείτε να κάνετε στην περιοχή, γιατί δεν επισκέπτεστε τα ακόλουθα σημεία ενδιαφέροντος: Καζίνο City of Dreams Manila και Manila Bay (φυσικό λιμάνι);\nBaclaran Market: Μέρη διαμονής σε κοντινή απόσταση\nΔιαθέτουμε 11 ξενοδοχεία, για να επιλέξετε, σε απόσταση το πολύ 1,5 χλμ. από: Baclaran Market. Σας προτείνουμε τις ακόλουθες επιλογές που είναι δημοφιλείς με τους ταξιδιώτες μας:\n2Br / 2Ba Condo WiFi / Καλωδιακή εσωτερική πισίνα κοντά στο αεροδρόμιο / εμπορικά κέντρα / καζίνο Master Σουίτα\nBaclaran Market - Τι μπορείτε να δείτε και να κάνετε στη γύρω περιοχή\nBaclaran Market: Τι μπορείτε να δείτε στη γύρω περιοχή\nBaclaran Market: Τι μπορείτε να κάνετε στη γύρω περιοχή


Χαιρετισμός Προέδρου ΠΟΑΣΥ στο 27ο συνέδριο της ΠΟΑΞΙΑ - Νέο αίτημα συνάντησης με τον Πρωθυπουργό | ΑΣΤΥΝΟΜΙΚΗ & ΣΥΝΔΙΚΑΛΙΣΤΙΚΗ ΕΝΗΜΕΡΩΣΗ\nΑρ. Πρωτ.: 200/4/207\nΤους αγωνιστικούς χαιρετισμούς της Ομοσπονδίας μας μετέφερε στο 27ο συνέδριο της ΠΟΑΞΙΑ που πραγματοποιείται στο Ηράκλειο Κρήτης, ο Πρόεδρος κ. Γρηγόριος ΓΕΡΑΚΑΡΑΚΟΣ στέλνοντας παράλληλα πολλαπλά μηνύματα στην Κυβέρνηση και στον παριστάμενο Υπουργό Εσωτερικών και Διοικητικής Ανασυγκρότησης κ. Παναγιώτη ΚΟΥΡΟΥΜΠΛΗ.\nΟ Υπουργός Εσωτερικών και Διοικητικής Ανασυγκρότησης κ. Παναγιώτης ΚΟΥΡΟΥΜΠΛΗΣ είπε στη συνέχεια λαμβάνοντας το λόγο, θα μεταφέρει στον Πρωθυπουργό το αίτημά μας για συνάντηση όλων των Ομοσπονδιών με τον Πρωθυπουργό της Χώρας ένα αίτημα για το οποίο συνηγόρησε και ο Γενικός Γραμματέας Δημοσίας Τάξης κ. Δημήτριος ΑΝΑΓΝΩΣΤΑΚΗΣ.\nΔιαβάστε τον χαιρετισμό του Προέδρου ΠΟΑΣΥ κ. Γρηγόρη ΓΕΡΑΚΑΡΑΚΟΥ στο 27ο συνέδριο της ΠΟΑΞΙΑ\nΑΝΑΚΟΙΝΩΣΕΙΣ ΠΟΑΣΥ 4234530863856740766


Τα ωμέγα 1957 Speedmaster, Seamaster, & Railmaster 'Trilogy' ρολόγια χέρια-On - hands-onΔιαβάστε Περισσότερα\nΚύριος hands-on Τα ωμέγα 1957 Speedmaster, Seamaster, & Railmaster 'Trilogy' ρολόγια χέρια-On\nΤα ωμέγα 1957 Speedmaster, Seamaster, & Railmaster 'Trilogy' ρολόγια χέρια-On\nΕκατόν σαράντα ένα. Αυτό είναι που πολλά νέα μοντέλα της Omega παρουσιάστηκαν φέτος στο Baselworld. Εντούτοις, τρεις από αυτούς, ιδιαίτερα για πολύ καλό λόγο, απολαμβάνουν το μερίδιο του λιονταριού στο buzz: το Omega 1957 Trilogy Limited Edition Speedmaster, το Railmaster και το Seamaster - το καθένα, Η παραλλαγή CK29XX επίσης κυκλοφόρησε ως τρίο πριν από 60 χρόνια. Δεδομένου ότι μπορούν να αγοραστούν χωριστά ή μαζί σε ένα απλό επικό κιβώτιο, σκεφτήκαμε καλύτερα να εξεταστούν από κοινού.\nΣημειώστε ότι τα ρολόγια που πωλούνται ως μεμονωμένα κομμάτια και αυτά που υπάρχουν στο σετ είναι πανομοιότυπα για όλα εκτός από μία λεπτομέρεια που μπορεί να προκαλέσει κάποια σφάλματα. Στο καντράν κάτω από το λογότυπο Omega υπάρχει κείμενο το οποίο προσδιορίζει το ρολόι ως εκείνο που βρίσκεται στο κιβώτιο με τον αντίστοιχο αριθμό τους από το 557. Πρακτικά αυτό έχει νόημα να προσδιορίζει αμέσως τα ρολόγια ως μέρος της ακόμα πιο περιορισμένης σειράς Τριλογία. Μπορώ να φανταστώ ότι το μέλλον "ανάμιξης και αντιστοίχισης" είναι ένα πρόβλημα, γι 'αυτό είναι μια λύση, σίγουρα.\nΓια την απελευθέρωση αυτής της εξηκοστής επετείου που πρωτοεμφανίσαμε εδώ, ο Omega έσκαψε βαθιά στα δικά του αρχεία για να αναφέρει τα καλύτερα δείγματα επιβίωσης του κάθε μοντέλου για να δημιουργήσει ένα πραγματικά ακριβές και συνεκτικό σύνολο επανεξαγωγής. Εκεί, κάθε ρολόι είναι το τελικό αποτέλεσμα μιας εντυπωσιακής δέσμευσης να ξαναδημιουργήσουμε τις πιο μικρές λεπτομέρειες για το αρχικό υλικό, ακριβώς κάτω από τα κιβώτια παρουσίασης με κορδόνια και το χαραγμένο λογότυπο Omega στο κέντρο κάθε κρυστάλλου. Ακόμη και οι ελαφρώς διαφορετικές διαφορές μεταξύ των γραμματοσειρών κειμένου Omega και των λογότυπων μεταξύ του dial, crown, caseback και κούμπωμα βραχιολιού έχουν αναδημιουργηθεί - ένα νεύμα σε μια εποχή όπου η έλλειψη συνεκτικών περιουσιακών στοιχείων μάρκετινγκ οδήγησε σε λεπτές ασυνέπειες στον τύπο, το μέγεθος και το σχήμα . Ακόμα και στο σημερινό τραγούδι της επανέκδοσης της μανίας, εξακολουθεί να είναι μια αφοσίωση που δεν παρατηρείται συχνά στη σύγχρονη ωρολογοποιία και ένα τεράστιο μέρος αυτού που καθιστά αυτή την έκδοση συναρπαστική για πολλούς.\nΑκριβώς όπως το 1957, υπάρχει μια λογική συνοχή του σχεδιασμού μεταξύ της "άγιας τριάδας" της Omega. Κάθε μία φέρει την υπογραφή του Omega "Broad Arrow", τελειωμένη με την ίδια απόχρωση του μπεζ Super LumiNova - ένα νεύμα για την ηλικία του τρίτιου βλέμματος στα vintage ρολόγια από εκείνη την εποχή. Πολλά έχουν ήδη ειπωθεί για αυτή την επιλογή, αλλά αν σας αρέσει ή όχι, δεν μπορεί να αμφισβητηθεί ότι το λευκό φωτεινό χρώμα δεν θα είχε καταγράψει τη ζεστασιά ή το πνεύμα των πρωτοτύπων με τον ίδιο τρόπο. Παρέχει επίσης μια συγκριτική εμπειρία καρπού στα πρωτότυπα vintage, εκτός από αυτά είναι πλήρως ικανά και έτοιμα για μια εντελώς νέα γενιά να φορούν όπως είχαν αρχικά προβλεφθεί.\nΌπως και το SM300 που κυκλοφόρησε το 2014, οι τροπικοί δίσκοι Omega 1957 Trilogy (ελαφρώς ελαφρύτεροι για να μιμούνται το ξεθώριασμα σε πολλές εκλεκτικές κλήσεις) των μεγάλων λεπτών δεικτών έχουν εκτυπωθεί με λέιζερ από το δίσκο και στη συνέχεια γεμίζουν, την ποσότητα της χρησιμοποιούμενης βαφής (και συνεπώς την ένταση της φωτεινότητας) ενώ παράλληλα δημιουργεί ένα λεπτό βαθμό βάθους παρά την απουσία οποιωνδήποτε εφαρμοσμένων στοιχείων.\nΚαι τα τρία ρολόγια φέρουν τις ίδιες ευθείες λαβές και είναι εφοδιασμένες με το ίδιο βραχιόλι τριών ζευγών, των οποίων οι σύνδεσμοι φέρουν βιδωτά καρφιά και είναι κατά τα άλλα λεπτότερα από τις εκδόσεις του τρύγου. Αλλά αντί των γυαλισμένων κεντρικών συνδέσμων που βρέθηκαν στο SM300 από το 2014 (μια άλλη εξαιρετικά διαχωριστική λεπτομέρεια μεταξύ των συλλεκτών), που επιδιώκουν να μιμηθούν αυτό το βλέμμα, τα ρολόγια Omega 1957 Trilogy βουρτσίζονται στις κεντρικές ζεύξεις και γυαλίζονται στο εξωτερικό. Πρόκειται για μια λεπτή στροφή της λεπτομέρειας, αλλά αυτή που αναστέλλει τον παράγοντα "bling" και αισθάνεται πολύ πιο σύμφωνη με το χρηστικό πνεύμα των πρωτοτύπων. Κάθε βραχιόλι έχει τελειώσει με ένα επικάλυπτο λογότυπο Omega στο κούμπωμα - μια λεπτομέρεια που συνεχίστηκε σε πολλά βραχιόλια Ωμέγα κατά τη διάρκεια της δεκαετίας του εξήντα και της δεκαετίας του '70.\nΑλλά αυτό είναι σε μεγάλο βαθμό όπου οι ομοιότητες τελειώνουν και όπου κάθε ρολόι αρχίζει πραγματικά να σταθεί μόνη της. Η συλλογή ανοίγει με την έκδοση Omega 1957 Trilogy του Omega Railmaster - το vintage επαν-έκδοση σύντροφος σε μια μοντέρνα παραλλαγή που Omega εισήγαγε επίσης στην έκθεση (αλλά περισσότερο σε αυτό αργότερα). Η νέα έκδοση για το έτος 2017 1957 είναι απόλυτα πιστή στον αρχικό Omega Railmaster CK2914, μέχρι τις διαστάσεις του κιβωτίου 38 χιλιοστών και αντοχή στο νερό 60 μέτρων. Παίρνει όμως ένα ζευγάρι αναβαθμίσεων κλειδιών: ένα χαραγμένο κρύσταλλο ζαφείρι και το κίνημα Master 8806 πιστοποιημένο με METAS από την Omega, το οποίο κτυπούν τις σημαντικές (για το χρόνο) αντιμαγνητικές δυνατότητες του πρωτότυπου στη στρατόσφαιρα. Αυτή η κίνηση λειτουργεί στα 25.600vph, διαθέτει ένα 55ωρο απόθεμα ισχύος και είναι το ίδιο διαμέτρημα που χρησιμοποιείται στο Omega Seamaster εδώ.\nΣτον καρπό, η έκδοση Omega Railmaster 1957 Trilogy είναι η πιο αγνή και η πιο απλή από τις τρεις - κλασικές και ικανές, και μετά από αυτό το έτος, η Omega στοιχηματίζει στη συλλεκτικότητά της. Ακόμη και αν η Omega κυκλοφόρησε μόνο αυτή την παραλλαγή αντί για μια τριλογία, θα ήταν σίγουρα θερμά ευπρόσδεκτη, μετά από επτά ή και πολλά χρόνια χωρίς να υπάρχει Railmaster στον κατάλογο.\nΠροηγούμενο ΆρθροURWERK EMC Παρακολουθήστε Hands-On\nΕπόμενο ΆρθροSeiko Sports 100 7A28 'Χειροκίνητο ρολόι πρώτης αναλογικής χαλαζίας χρονογράφος'\nΕκατόν σαράντα ένα. Αυτό είναι που πολλά νέα μοντέλα της Omega παρουσιάστηκαν φέτος στο Baselworld. Εντούτοις, τρεις από αυτούς, ιδιαίτερα για πολύ καλό λόγο, απολαμβάνουν το μερίδιο του λιονταριού στο buzz: το Omega 1957 Trilogy Limited Edition Speedmaster, το Railmaster και το Seamaster - το καθένα, Η παραλλαγή CK29XX επίσης κυκλοφόρησε ως τρίο πριν από 60 χρόνια. Δεδομένου ότι μπορούν να αγοραστούν χωριστά ή μαζί σε ένα απλό επικό κιβώτιο, σκεφτήκαμε καλύτερα να εξεταστούν από κοινού. Σημειώστε ότι τα ρολόγια που πωλούνται ως μεμονωμένα κομμάτια και αυτά που υπάρχουν στο σ © Copyright 2021


Η μεγαλύτερη αναδιανομή από το 1929; | ΠΟΛΙΤΙΚΗ | antinews.gr\nΑΡΧΙΚΗΠΟΛΙΤΙΚΗΟΙΚΟΝΟΜΙΑΕΛΛΑΔΑΚΟΣΜΟΣANTIMAGAZINEANTISPORTSANTIMEDIAΑΝΤΙΘΕΣΕΙΣΚΛΕΙΔΑΡΟΤΡΥΠΑBLOG VIEWΑναζήτησηΝέα αναζήτησηΕπιλογή τύπου αναζήτησηςΣτα άρθραΣτα άρθρα (ακριβής φράση)Στο όνομα των σχολιαστώνΑναζήτησηΙστορικό 10/10/2008 11:11\nΗ μεγαλύτερη αναδιανομή από το 1929;\nΝέα καθίζηση σήμερα στα χρηματιστήρια της Ασίας υπό τον πανικό της μεγάλης πτώσης στην Γουόλ Στριτ. Με τη μεγαλύτερη ημερήσια πτώση των τελευταίων 21 χρόνων έκλεισε και το Χρηματιστήριο του Τόκιο. Εφιαλτική είναι η εικόνα την Παρασκευή και στα υπόλοιπα ασιατικά χρηματιστήρια, ενώ με πτώση άνοιξαν και τα ευρωπαϊκά χρηματιστήρια. Απώλειες πάνω από 10% καταγράφουν λίγα λεπτά μετά το άνοιγμα οι ευρωπαϊκοί χρηματιστηριακοί δείκτεςΟι επενδυτές προεξοφλούν ότι η παγκόσμια οικονομία «βυθίζεται» σε ύφεση.Τα βλέμματα πλέον στρέφονται στην Ουάσινγκτον, στην κρίσιμη αποψινή σύνοδο των υπουργών Οικονομικών και των διοικητών των κεντρικών τραπεζών των επτά ισχυρότερων χωρών του κόσμου. Στη Σύνοδο που ξεκινά στις 21.00 (ώρα Ελλάδος), οι Ηνωμένες Πολιτείες αναμένεται να βρεθούν στη θέση του κατηγορουμένου, καθώς οι υπόλοιπες ισχυρότερες οικονομικά δυνάμεις θεωρούν ότι πίσω από την κρίση βρίσκεται η πολιτική Μπους.Ερώτημα: Είναι δυνατόν να έχει προγραμματισθεί σύσκεψη των πλούσιων του G- 8 και οι αγορές να είναι σε πανικό; Μήπως ούτε ο καπιταλισμός τελείωσε ούτε τίποτα, αλλά απλώς γίνεται η μεγαλύτερη αναδιανομή πλούτου μετά το 1929; Το έγραψαν εδώ και με προβληματίζει. ΔΙΑΒΑΣΤΕ ΑΚΟΜΑ\nΤο... σωτήριον έτος 1999, όταν οι λογής-λογής λωποδύτες και λαμόγια μάδησαν τον λαουτζίκο απο τις αποταμιεύσεις του τα φαιοπράσινα παπαγαλάκια είχαν κάτι ατάκες, όπως εκείνη περί... take the money and run! προφανώς τώρα κάποιοι χάνουν τα...κλεμένα απο τότε... οπότε don't cry factor..\no nas κάπου έχει δίκιο - οι μικροί τα είχαν χάσει νωρίτερα...αν και στην Αμερική πολλοί από τους μικρούς κατείχαν μετοχές, όπως πχ έχουν πιστωτικές κάρτες αντί μετρητώνfactora αυτό είναι το κρίσιμο σημείο!αναδιανομή ή new new deal(όπως λέμε νέα νεα διακυβέρνηση..)50% πιθανότητες σε ένα χρόνο ο κόσμος να είναι τελείως διαφορετικός, εν μέσω παγκόσμιας ύφεσης και ενός πολέμου, το οποίο θα ήθελαν στα πρότυπα του Α'πόλεμου του Κόλπου ('90-'91)εκεί νομίζω ότι το τοποθετούν οι ιθύνοντεςαλλά έγραψα: 50% πιθανότητες πλέον...\nκάτι ακόμα, όπως αρχαία οι σοφιστές:κάτι lehman, bear κλπ είναι κατά βάση εβραϊκές...αυτές καταρέουν;κι όμως κατέρευσαν...λεφτά οι διπλανοί οβραίοι δεν είχαν να τους δανείσουν; όπως συνήθως κάνει στην ανάγκη το club;δεν είχαν καθώς φυλάνε το κώλο τους...άρα μιλάμε για κάτι χοντρο!\nΤίποτα δεν είναι άφθαρτο. Παρά μόνο οι ιδέες, όπως λέει με σθένος ο V. Η 11η Σεπτεμβρίου του καπιταλισμού ίσως έχει χειρότερη κατάληξη από αυτήν της «Τρομοκρατίας», το 2001..\nΤο είπα και πριν, το λέω και τώρα. Τα περί Εβραίων σε αυτό το site δεν τιμάει ούτε τους σχολιαστές ούτε κανέναν. Σκοταδισμός. Ντροπή.\nΠηγή: Liberation, AΠΕ-ΜΠΕ «Ζούμε μια έντονη στιγμή, μια στιγμή ανατροπής, μια συνταρακτική στιγμή -ενδεχομένως θετική- στον αγώνα κατά του νεοφιλελεύθερου νεοφονταμενταλισμού. Το αποδεικνύει η εξέλιξη της εκστρατείας του Μπάρακ Ομπάμα, η οποία στην αρχή είχε κεντρώο χαρακτήρα και στη συνέχεια μετατράπηκε σε δημοψήφισμα κατά της παντοδυναμίας της αγοράς. Πρόκειται για μια ριζική στροφή των Δημοκρατικών, και κυρίως του Ομπάμα, ο οποίος προέρχεται από το Πανεπιστήμιο του Σικάγου, ενός θερμοκηπίου της φιλελεύθερης σκέψης», γράφει στη «Λιμπερασιόν» η καναδέζα δημοσιογράφος Ναόμι Κλάιν , που δραστηριοποιείται στον αγώνα για μια «άλλη» παγκοσμιοποίηση. Κατά την άποψή της, το σχέδιο Πόλσον αποσκοπεί στη σωτηρία των κερδοσκόπων της Ουόλ Στριτ, οι οποίοι δημιούργησαν μια οικονομική αποκάλυψη ισοδύναμη με την 11η Σεπτεμβρίου. Η μικρή ελίτ που βρίσκεται στην εξουσία εκμεταλλεύεται την ατμόσφαιρα φόβου και πανικού που έχει δημιουργηθεί για να εφαρμόσει μια επείγουσα θεραπεία. Καλώς ήρθατε στον no risk capitalism, έναν καπιταλισμό χωρίς κινδύνους (χρεοκοπίας) γι' αυτούς που οδηγούν τον κόσμο στην καταστροφή. Σε αυτόν τον κόσμο, τα κέρδη πηγαίνουν πάντα σε μια μειοψηφία, ενώ οι ζημιές είναι συλλογικές. Η βόμβα των ιδιωτικών χρεών μεταφέρεται στο κρατικό θησαυροφυλάκιο και θα εκραγεί στα χέρια του επόμενου προέδρου, που πολύ πιθανόν να είναι ο Ομπάμα. Ο τελευταίος δεν θα μπορέσει έτσι, εφόσον εκλεγεί, να χρηματοδοτήσει την πράσινη οικονομική του πολιτική. Δεν θα μπορέσει να επενδύσει μαζικά στην εκπαίδευση, στα κοινωνικά προγράμματα, δεν θα μπορέσει να υπερασπιστεί αυτό που έχει μείνει από τον δημόσιο τομέα. Με άλλα λόγια, δεν θα μπορέσει να ακολουθήσει μια εναλλακτική πολιτική.Κατόπιν αυτών, συνεχίζει η συγγραφέας της «Στρατηγικής του σοκ», δεν μπορεί να περιμένει κανείς η σημερινή κρίση να οδηγήσει στο θάνατο της ιδεολογίας της παντοδύναμης αγοράς. Η ιδεολογία αυτή ήταν πάντα μια γιγάντια απάτη, ένα προκάλυμμα που έκρυβε τη συσσώρευση πλούτου για τους ολίγους. Τι εντυπωσιακό που είναι να βλέπει κανείς εκείνους που εξήραν τις αρετές του laisser-faire να ζητούν τώρα την παρέμβαση της κυβέρνησης! Δεν θα αργήσουν να ζητήσουν και την πλήρη ασυλία των διευθυντών των επιχειρήσεων. Ο Νιουτ Γκίνγκριτς, πρώην πρόεδρος της Βουλής των Αντιπροσώπων, κατέθεσε ήδη 18 ιδέες για την επιστροφή στις «θεμελιώδεις μεταρρυθμίσεις» που είχαν προωθήσει Ρίγκαν και Θάτσερ. Ανάμεσά τους, η κατάργηση του νόμου Σαρμπάνη-Οξλεϊ, που επιχείρησε να καθορίσει τις ευθύνες των διευθυντών των επιχειρήσεων μετά το σκάνδαλο της Εnron.Αυτό που συμβαίνει στην πραγματικότητα, υποστηρίζει η Ναόμι Κλάιν, είναι να χρησιμοποιείται η κρίση του συστήματος για την ανοικοδόμησή του. Το μόνο που πεθαίνει μ' αυτή την κρίση είναι η έτσι κι αλλιώς ετοιμοθάνατη κυβέρνηση Μπους. Αυτοί που θα έπρεπε να πεθάνουν, επίσης, είναι όλα εκείνα τα ιδρύματα που, στη διάρκεια της ασιατικής κρίσης του 1998, ζητούσαν από το αμερικανικό υπουργείο Οικονομικών να μη στείλει καμιά βοήθεια.\n"...γίνεται η μεγαλύτερη αναδιανομή πλούτου μετά το 1929;..."Εδώ εμείς την κάναμε από το '99.Πάλι από πίσω μας οι κουτόφραγκοι...\nΥ.Γ. να δω που θα τα μαζέψει τώρα τα 5 δις ο mr. MIG.\nΘα σου απαντήσω αλλιώς #6:απαγόρευσε η Επιτροπή Κεφαλαιαγοράς το short selling μέχρι τέλος Οκτωβρίου. Ίδια μυαλά κουβαλάτε εσύ και ο Πρόεδρος (αν και εκείνου του φουκαρά κάποιος του είπε να το κάνει... ποιός άραγε, ο Αλογοσκούφης ή ο παλιός του εργοδότης;)Το ότι το έκαναν και άλλοι δεν είναι δικαιολογία. Απαγορεύοντας το short selling, σκοτώνεις τον αγγελιοφόρο.΄Ή στην ελληνική περίπτωση, δεν θέλεις να πουλήσει αυτός πρώτα για να προλάβεις εσύ ο μαμούχαλος. Ξεφτίλα. Αλέξη μου βγάλε μια απόφαση, να πουλάν πρώτοι στην συνεδρίαση οι μεγαλοιδιώτες, δεύτερες οι Τράπεζες, τρίτες οι ΑΕΔΑΚ και τελευταίοι οι άλλοι.Μην κοιτάτε μακριά για την αναδιανομή, σήμερα το πρωί γίνεται.\nΟ στόχος αρχικά ήταν η μεγάλη αναδιανομή, όπως σωστά πολλοί επισημαίνουν. Μόνο που, όπως και στο μύθο του μαθητευόμενου μάγου, οι Ταλιμπάν του φιλελευθερισμού αμόλησαν δυνάμεις που δε μπορούν να ελέγξουν. Κι αυτή τη στιγμή κινδυνεύει πράγματικά με κατάρρευση το παγκόσμιο τραπεζικό σύστημα. Όσο για τη σφαγή της Σοφοκλέους το 1999, δε φταίνε οι Εβραίοι. Οι αλογομούρηδες που πουλάγαν τα σπίτια τους για ν' αγοράσουν μετοχές εξώφθαλμα χωρίς αξία έφταιγαν. Που όπως την πατάνε στον Ιππόδορμο, έτσι και στο Χρηματιστήριο, τους πήραν τα σώβρακα.\nΔεν ξέρω αν άφταιγαν οι Εβραίοι για το "μαύρο Σεπτέμβρη" του '99... σίγουρα όμως έφταιγαν όλοι οι άνθρωποι του Σημίτη που απο τον Σεπτέμβρη του '98 επέτρεψαν σε εταιρίες του κώλου με την ονομασία ΑΕΛΔΕ να διαχειριστούν τις οικονομίες αθώων ανθρώπων. Αν υπήρχε άλλο καθεστώς, σαν αυτό που βλέπουμε σε κάτι έργα επιστημονικής φαντασίας, ο Παπαντωνίου π.χ. κανονικά έπρεπε να δικαστεί επ' εσχάτη προδοσία και για όσα έκανε τότε και για όσα δήλωνε... Αυτά τα περί αλογομούρηδων είναι επίσης επιχειρήματα της πλάκας. τότε όποιος δεν έβγαζε τα λεφτά του είτε απο τις τράπεζες είτε απο τα σεντούκια για να αγοράσει... Χαλυβδόφυλλα, ήταν -τουλάχιστον-ηλίθιος. Τα λεφτά λοιπόν του λαού τα πήραν με κόλπο οι Σημίτης-Παπαντωνίου, με τους υπόλοιπους να μη μιλάνε (και ο Γιώργος ρε Φακτορ, δεν μίλησε, όπως και ο Βενιζέλος και όλοι οι άλλοι, όπως και ο Καραμανλής, όπως και η Ντόρα...), τα δώσανε στου αεριτζήδες τύπου Λαναρά και κάτι άλλων, οι οποίοι τώρα τα χάνουν... να τα χάσουν οι πούστηδες μέχρι δεκάρας! εμείς το πολύ-πολύ αν καταρεύσουν οι τράπεζες να χάσουμε τα... δάνεια!!!\nnas,απο οσο θυμαμαι,ο πρωτος που μιλησε(και ισως ο μονος)ηταν ο ιδιος ο..Βγενοπουλος και μονο που δεν τον φαγαν ζωντανο,σαν τωρα θυμαμαι να τον λοιδωρουν επειδη ηταν ενατιον της αναδιανομης εισοδηματος οπως την ελεγαν.(Τελικα αναδιανομη εγινε,αλλα...αναποδα)\nΤελικά ο Βγενόπουλος δεν φαγώθηκε, αλλά έφαγε κι αυτός...\nΠάντως, και σήμερα όποιος θέλει να σορτάρει στο ΧΑ, ο τρόπος υπάρχει, είναι σχετικά εύκολο, η μαρίδα δεν μπορεί μόνο... Τα ξενάκια φούλ μπορούν...\nΕγώ ξέρω ότι πρώτη φορά στη ζωή μου έβγαλα γρήγορα κέρδος μέσα σε 3 εβδομάδες από χρυσές λίρες...\nΤι γίνεται με τον ΟΠΑΠ – Σωκράτη ????\nFord, General Motors και Chrysler, είναι πιθανό να οδηγηθούν στην χρεοκοπία.\nΤελικά η Μαύρη Τρύπα, δεν άνοιξε στο CERN αλλά στην οικονομία.\nΣτην ουρά της φωτογραφίας είναι όλοι μαύροι. Τώρα, οι μαύροι βγάζουν Πρόεδρο και οι ουρές για δωρεάν συσσίτια στην Αμερική είναι 50 - 50 μαύροι άσπροι...Μαύρο χρηματιστή, ΟΜΩΣ, δεν είδα ακόμη. Ούτε ...υπάλληλο χρηματιστηριακής, όχι μόνο αφεντικό. Εσείς; ***ΟΙΚΟΝΟΜΙΚΗ ΚΡΙΣΗ: "Η ΚΑΡΔΙΑ ΕΝΟΣ ΑΚΑΡΔΟΥ ΚΟΣΜΟΥ"*Αυτή, πάντως, δεν είναι "ανα-διανομή", αλλά ..."ΑΝΩ-διανομή", -if you know what I mean. Παρεμπιπτόντως, σ' αυτό το "Ι" (= ΕΓΩ), που γράφεται μόνιμα με κεφαλαίο στα αγγλικά, κρύβεται και το βαθύτερο νόημα, η "ουσία" και ο "Λόγος" της νυν κρίσης του παγκόσμιου "κεφαλαίου", αλλά και όλων των δυστυχιών που κατατρέχουν τον ΜΟΝΟ-θεϊστικό Δυτικό κόσμο. "ΕΓΩ ειμί, ουκ έσονται έτεροι πλην ΕΜΟΥ"! Ή "ξέρεις ποιος είμαι ΕΓΩ, ρε;". Ενός ανδρός Αρχή, -και "τουμπεκί ψιλοκομμένο" σκασμού, οι διαφωνούντες! ΔΕΣΠΟΤΙΣΜΟΣ. Στο κράτος, στην κοινωνία, στην οικογένεια, στην δουλειά, στις παρέες, στους ομίλους, στις εταιρείες. Αυτές, οι τελευταίες, είναι και οι μόνες που έχουν δικαιολογημένα για θεό τους το χρήμα, οπότε, και να μην είχε εφευρεθεί ο Μονοθεϊσμός, θα έπερεπε να τον ...εφεύρουν. Η μεγάλη τρώει την μικρή, μέχρι να μείνει μια και μοναδική στο τέλος. Μα αυτός είναι ο "ΝΟΜΟΣ" της ζούγκλας, της Φύσης, του ενστίκτου, του ά-Λογου ζώου. Εμείς είμαστε "Άνθρωποι Σοφοί". Δηλαδή, έχουμε εφεύρει την "ΠΟΛΙΤΙΚΗ", για να είμαστε τέτοιοι. Γιατί η Πολιτική είναι η επιβολή του νου, της Λογικής, επί του ενστίκτου. Μέχρι τον Homo Sapien, ο άνθρωπος ήταν, απλώς, ζώον. Μετά, έγινε "ΠΟΛΙΤΙΚΟΝ ΖΩΟΝ". Η πρώτη πολιτική πράξη του ήταν η αναπαραγωγή κατά επιλογή, και όχι όλοι με όλες, όπως αφόρητα και "δεσποτικά" ο δικτάτορας έ"Ένστικτο" υπαγορεύει να κάνουν τα ά-Λογα ζώα. Είτε αυτό έγινε "κατά τύχη", (: ποιος ελέγχει την Τύχη;), είτε κάποιος πιθηκ-άνθρωπος το "εμπνεύστηκε", (: κι εδώ με "πνεύμα" έχουμε να κάνουμε, έτσι κι αλλιώς), οι άνθρωποι είδαν ότι ήταν "καλόν καγαθόν"! Τους συνέφερε η τεκνοποιία κατ' επιλογήν, γιατί έδινε καλύτερα, δηλαδή, υγιέστερα, παιδιά. Αφού για χιλιάδες χρόνια πειραματιστήκαν με πολλούς τρόπους επιλογής, κατέληξαν ότι το καλύτερο ήταν να μην παντρεύονται οι συγγενείς εξ αίματος. Αυτό έδωσε το "ΓΕΝΟΣ". Οι πρώτοι που το ακολούθησαν και βγήκαν από την ανώτερη βαθμίδα- περίοδο- εποχή της "Βαρβαρότητας" και μπήκαν στην εποχή (της πρώτης βαθμίδας) του "ΠΟΛΙΤΙΣΜΟΥ", ήταν αυτοί που ονομάστηκαν αργότερα "Έλληνες". Μετά, οι Ρωμαίοι. Μετά οι υπόλοιποι, ενώ κάποιοι σε ερήμους και ζούγκλες δεν έχουν φτάσει ακόμη. Αυτοί οι Έλληνες, που πίστευαν σε γενικές συνελεύσεις ...δωδεκαμελούς διοικητικού συμβούλιου θεών, υπό την προεδρία του πρώτου μεταξύ ίσων, "Διός", (: διαδικότητα, δυϊσμός, -η εξέλιξη της Μονάδας), εφεύραν την "ΠΟΛΙΤΙΚΗ" και, πριν 2500 χρόνια, την Άμεση Δημοκρατία τού "τις αγορεύειν βούλεται;". Εφεύραν και όλες τις γνωστές επιστήμες, πλην ...ΟΙΚΟΝΟΜΟΛΟΓΙΑΣ και ΨΥΧΟΛΟΓΙΑΣ. Η οικονομική κρίση, σήμερα, λένε οι επαΐοντες (!), προέρχεται από τον πανικό στην "Αγορά", ο οποίος είναι ψυχολογικό φαινόμενο. ΑΝ οι Έλληνες που λέγαμε τα άκουγαν αυτά, θα γέλαγαν και θα έλεγαν, πνευματοδώς: "It's all greek to us"! Γιατί, για τους Έλληνες , η Οικονομία ήταν απότοκος της Πολιτικής και η Ψυχολογία της Φιλοσοφίας. "Αγορά", δε, ήταν ο τόπος συνάθροισης της "Εκκλησίας" του "Δήμου" των ΠΟΛΙΤΩΝ, και όχι παζάρι ...μικρο-πωλητών έξω από εκκλησίες, ή μεγαλο-χρηματιστών μέσα σε ναούς άυλου χρήματος. Αλήθεια, ΠΟΙΟΙ, -άρα yes-, είναι στην κορυφή των εταιρειών και του χρήματος, σήμερα; Ήτοι, σε ποιους κατευθύνονται τα λεφτά που χάνονται στα χρηματιστήρια; Ποιος ευνοείται από την Κρίση; Ποιος ΜΠΟΡΟΥΣΕ να την προκαλέσει; Ποιοι έχουν cash "και τα σκυλιά (των ΜΜΕ) δεμένα", σήμερα, αγοράζοντας "κοψοχρονιά" ό,τι απαξίωσαν στον Ιουδαιο-χριστιανικά προγραμματισμένο και οικονομικά, πλέον, διοικούμενο Δυτικό Κόσμο, που ηγείται του "γλόμπου" όλου;Λέτε να εκβιάζουν αυτά τα κεφάλαια την Αμερική, τώρα, επειδή δεν δίνει το ΟΚ στους νεο- Συντηρητικούς Ευαγγελιστές να επιτεθούν (με "μίνι" πυρηνικά!) στην Περσία; Ή, μήπως, επειδή δεν μπόρεσαν να υλοποιήσουν την κατάληψη του κόσμου μέσω των όπλων, (βλέπε και πρόκληση Ρωσίας στην Γεωργία), αποφάσισαν να το κάνουν μέσω του χρήματος; Έστω και με βαριά καρδιά, γιατί ο πόλεμος φέρνει σίγουρα κέρδη στο κεφάλαιο, ενώ τα χρηματοπιστωτικά κέρδη και "παίζονται", και έχουν ρίσκο και είναι, βέβαια, εκ φύσεως, ...αβέβαια. Ίδωμεν, παίδες, ίδωμεν! Το παιγνίδι μόλις αρχίζει...ΥΓ. Έκπληξη αντίστοιχη του Euro 2004 οι ελληνικές Τράπεζες, ε; Όλες, λέει, θα καταρρεύσουν και μετά αυτές! Θα μας τρελλάνει όλους αυτή η μυστηριο-παραξενο-περίεργη Ελλάδα! Και πρώτους εμάς, τους νυν Έλληνες. ------* "Religion is the sigh of the oppressed creature, the heart of a heartless world, and the soul of soulless conditions. It is the opium of the people" - "Η θρησκεία είναι ο αναστεναγμός των καταπιεσμένων, η καρδιά ενός άκαρδου κόσμου και η ψυχή των άψυχων συνθηκών. Είναι το όπιο του λαού". (Ο πατέρας του Μαρξ ήταν ραβίνος που έγινε χριστιανός. Το διαδακτορικό του Καρόλου ήταν για την ιωνική- ορθολογική- διαλεκτική- υλιστική σχολή)\nΜαύρο χρηματιστή, ΟΜΩΣ, δεν είδα ακόμη. Ούτε …υπάλληλο χρηματιστηριακής, όχι μόνο αφεντικό. Εσείς;------------------Υπάρχουν. Στο City του Λονδίνου έχω δεί προσωπικά πολλούς. Σίγουρα πάντως μειοψηφία εν συγκρίσει με τους λευκούς και τους Ινδούς.\nKύριοι (και κυρίες)σε ένα μπλογκ ο καθε ένας λέει την άποψή του ή προσπαθεί να πείσει περί των απόψεών του.Υπάρχει ένας εδώ που συτηματικά προτρέπει σε αγορά χρυσού. Εξυπνοι άνθρωποι ξέρουν τι πρέπει να κάνουν. Με το google ή στην σελίδα "markets" των nytimes, ή ίσως στην Ναυτεμπορική, μπορείτε να δείτε τι έχει κάνει ο χρυσός. Ανέβαινε με μικροδιακυμάνσεις μέχρι τον Μάρτιο-Απρίλιο του 08 και πέφτει με μεγαλύτερες διαμυμάνσεις εκτοτε. Έκανε ένα μπλιπ από λίγο κατω από τα 800 στα 900 πρόσφατα, μπορεί να κάνει άλλα δέκα αλλά μπορεί να τα κάνει προς τα πάνω ή προς τα κάτω.Φεύγω τώρα γιατί η κυρά μου έχει μαγειρέψει λίρες γιαχνί.Καλή τύχη λιρόφιλε στις επενδύσεις σου. Να πάρεις και μπαταρίες, ένα φακό, μαχαίρι, αδιάβροχο, κονσέρβες corned beef και ένα ανοιχτήρι.\n@λιρόπονος:Τα έχω αγοράσει αυτά εδώ και ένα εξάμηνο.\nΒάλε σε μια ανάρτηση, rapidshare ή οτιδήποτε το γράφημα, σημείωσε πότε μπήκες για να σε συγχαρούμε. Με το μπλιπ, έβγαλες την χασούρα την προηγούμενη (αν την έβγαλες). Αλλά παληκάρι μου, αν έβγαλες μπράβο που τα κατάφερες, χαίρομαι για σένα. Αν βάλεις γράφημα, συμπλήρωσε και τι θα κάνει το επόμενο εξάμηνο\nΕΥΚΑΙΡΙΑ! ΜΟΝΟ ΓΙΑ ΜΙΑ ΕΒΔΟΜΑΔΑ: Ζητείται Πόρσε Καγιέν μέχρι δυο ετών για κοτέτσι. Νοίκι, 14 αυγουλάκια την βδομάδα και μια κότα τα Χριστούγεννα. Προλάβετε!Πληροφορίες: κ. Κυνικός Ασπροσεχεσίδης\n16/9/2008. Τιμή πώλησης (από ΤτΕ) Ελισάβετ 1973 και προγενέστερη: 142.95 Ευρώ.142.95*4 = 571.8 Ευρώ.Σήμερα: Τιμή αγοράς (από Ττε): 163.05163.05*4 = 652.20 Ευρώ.Κέρδος: 81 Ευρώ. Καλά είναι...Το επόμενο εξάμηνο: Dow Jones = 1 ουγγιά χρυσού\n80.40 Ευρώ για την ακρίβεια.\n΄Οσο ανεβαίνουν τα χρηματιστήρια όλοι βολεύονται και κανείς δεν μιλάει.΄Οταν αυτά αρχίζουν να βουλιάζουν τότε αναδύονται απο την άλλη οι μπουρμπουλήθρες περι χειραγώγησης και συνωμοσιών . ΄Οχι οτι δεν γίνονται , γίνονται αλλά το αγνοείς γιατί δεν συμφέρει να το αναγνωρίσειςκαι όταν έρθει η ώρα της κάθαρσης αρχίζουν τα μιξοκλάμματα και οι αποδιο τράγοι .Αυτά όλα ειναι οι καταλύτες, το αίτιο να δικαιολογήσουν μια προδιεγραμμένη κίνηση.Καιρός να γίνει μια σοβαρή συζήτηση πάνω στο θέμα γιατί αυτή η κατάσταση απο τεχνικές αναλύσεις και θεμελιώδη στοιχεία ήταν γνωστή και αναμενόμενη αλλά κανείς δεν ήθελε να το αντικρύσει . Να προχωρήσω και λίγο παρακάτω για όσους γνωρίζουν elliot η κίνηση αυτή (C) ειναι το τελευταίο και πιό βίαιο κύμα της διόρθωσης απο την κορυφή του 1999 (2000Αμερική ) και έχει μέλλον. Τούτου δοθέντος που θάλεγε κάποιος ας αναζητήσουμε τους καταλύτες .Χρέος Αμερικής, πετρέλαια , γεωστρατηγικές πολιτικές ?\nΘα πω εγώ 2 νούμερα και θα καταλάβετε που πάει το πράγμα:Παγκόσμιο χρεός: 700 τρισ. δολάριαΠαγκόσμιο παραγόμενο προϊόν: 60 τρισ. δολάρια.Και ένα τρίτο γεγονός:Χρέος = χρήμα και χρήμα = χρέος.\nΤελικά, ας καταλάβετε οι οικονομολόγοι, ή οι ασχολούμενοι με οικονομικές αναλύσεις, ότι λέτε ...μπαρούφες, αστήρικτα πράγματα. Όλοι έχετε ...δίκιο! Στην ...παρέα του και στην τάξη του ή στην σχολή του ο καθένας, ΟΜΩΣ! Και με όποια εξήγηση θέλει, στους όρους που χρησιμοποιεί. Μου φαίνεται ότι, οι οικονομολόγοι είναι για να βγάζουν θεωρίες, τις οποίες ΕΞ-ΑΓΟΡΑΖΟΥΝ, μέσωπανεπιστημιακών εδρών και εκδόσεων, οι καπιταλιστές που προ-βλέπουν ότι, μπορούν να βγάλουν κέρδος απ' αυτές, αν γίνουν ΠΟΛΙΤΙΚΕΣ θέσεις, αν υιοθετηθούν από πολιτικά κόμματα- κυβερνήσεις- κράτη.Μας πρήξατε τόσα χρόνια με την κυριολεκτική θεοποίηση της Αγοράς, τον Νεο-φιλελευθερισμό, και, τώρα, κρυβόσαστε πίσω από το ...κράτος. Τον μόνο που άκουσα να υποστηρίζει την νεοφιλελεύθερη άποψή του, ήταν ο Αδριανόπουλος, -και προς τιμήν του, αν το λέει γιατί το πιστεύει και όχι για να μην παραδεχτεί πως έκανε λάθος, Είπε: "Αν βάλει λεφτά στήριξης το κράτος στο νυν οικονομικό παγκόσμιο Σύστημα, ΘΑ ΚΑΤΑΡΡΕΥΣΕΙ, νομοτελειακά". Το κακό είναι πως με την Οικονομολογία, ό,τι και να πει κάποιος, πρέπει να περιμένεις να δεις ΑΝ είχε δίκιο. Δεν νομίζετε ότι έχει εδώ ένα μεγάλο κενό η επιστήμη σας; Τι επιστήμη είναι, αφού δεν μπορεί να βγάλει ασφαλή αποτελέσματα, -το Ζητούμενον μιας οποιαδήποτε επιστήμης. "Το προλαμβάνειν κάλλιον του θεραπεύειν", λέει, η "στερνή μου γνώση να σ' είχα πρώτα". Είναι δυνατόν να μην μπορούμε να ελέγξουμε, αν ένας συλλογισμός είναι σωστός; Εκτός, βέβαια, αν δεν υπάρχουν δεδομένα, ήτοι μετρήσιμα μεγέθη και ορισμένες- καθορισμένες- προσδιορισμένες έννοιες. Μ' αυτά, ΟΜΩΣ, ασχολούνται οι "φαρμακοί", "επαοιδοί", "γόητες", "γητευτές", μάγοι και κάθε γένους και είδους τσαρλατάνοι, ή Αλχημιστές/Καμπαλιστές (σαν την Μαντόνα!!!)- "μεταφυσικοί" = "πίστευε και μη ερεύνα", "πτωχέ τω πνεύματι". Οι αρχαίοι Έλληνες, αν περίμεναν να δουν και να κάνουν πειράματα, για να τσεκάρουν την σκέψη τους, θα μάζευαν ακόμα τα σκατά του μινώταυρου και θα πασαλείβωνταν μ' αυτά, για την ποδάγρα. ΕΡΩΤΗΣΗ: ΤΙ ΠΡΟΚΑΛΕΣΕ ΤΗΝ ΚΡΙΣΗ; Ώστε να ξέρουμε τι θα θεραπεύσουμε και, ΚΥΡΙΩΣ, ποιος φταίει. ΥΓ. Συγνώμη, παίδες, αν "τα πήρα" στο ύφος, αλλά, αδερφέ, παρακολουθώ τόσες μέρες για να καταλάβω τι φταίει, τι θα γίνει, αν θα γίνει κάτι, και ...τίποτα! Σημειωτέον, ΔΕΝ έχω μία. Δεν με απασχολεί, δηλαδή, συμφεροντολογικά η κρίση, -να σώσω ή να κερδίσω. Αλλά, ρε, παιδί μου, εδώ "ψυλλιάζομαι" ότι μπορεί και να έχει δίκιο ο Νικ και να βρεθούμε όλοι εντελώς απρόσμενα προ απροόπτου και προ πολλού τετελεσμένου ήδη γεγονότος. Πάντως, μεταξύ σοβαρού και αστείου, από τότε που είδα ουρές 100 μέτρων στην Αμερική για δωρεάν συσσίτιο, αγοράζω όταν πάω σουπερμάρκετ και το θυμάμαι, ρύζι και σιτάρι.\nΕΡΩΤΗΣΗ: ΤΙ ΠΡΟΚΑΛΕΣΕ ΤΗΝ ΚΡΙΣΗ; Απάντηση: Η χαλάρωση των Κεντρικών Τραπεζών να ρίχνουν στο σύστημα φτηνό και δανεικό χρήμα. Νήπιε Γέροντα, πριν 5-6 χρόνια διάβαζα Γέροντα Παϊσιο και γενικά προφητείες και διδαχές γερόντων. Έλεγαν ότι θα γίνουν αυτά τα γεγονότα (ναι, περί Πόλης, Τουρκίας, Κούρδων κλπ.) αλλά μέχρι πέρυσι αναρωτιόμουν ΠΩΣ θα ξεκίναγαν αυτά τα γεγονότα.Δυστυχώς την απάντηση τη πήρα το καλοκαίρι του 2007. Από Οικονομική κατάρρευση ξεκινούν μεγάλοι πόλεμοι και γίνονται μεγάλες ανακατατάξεις στον κόσμο. Και είμαι σίγουρος πλέον ότι αυτά που διάβαζα θα γίνουν πραγματικότητα. Και θα εκτελεστούν στο ακέραιο.\nορίστε νήπιε γέροντα, πήρες την απάντησή σου\nΜετά τον Παϊσιο, τίποτα απο Νοστράδαμο, Κοσμά Αιτωλό κτλ;;;(Μαθαίνω ότι και ο -Άγ(ρ)ιος- Εφραίμ το΄χει ρίξει στις προφητείες τώρα τελευταία.)\nΓελάσ'τε παιδιά μου. Πηγαίν'τε στις καφετέρριες και στα μπουζούκια σα να μη συμβαίνει τίποτα.\nΓέροντα για στάκαήταν γνωστά τα συνεχώς διογκούμενα χρέη της αμερικής όπως και αναμενόμενη η χρεωκοπία με τις εκστρατείες που έχει αναλάβει ο Bush γιατί την είδε Μ.Αλέξανδρος . Ηταν γνωστές οι εικονικές και πλασματικές τιμές όλων των αγαθών για να βολεύονται οι μεσάζοντες να γίνεται τζίρος στα χρηματιστήρια να βολεύονται και κάποιοι άλλοι κλάδοι. και αφού θεωρήσαν οτι τα πρωτογενή αγαθά και η μάνα τους ειναι λίγα για να παίζουν άρχισαν να εφευρίσκουν τα δομημένα . δομημένα για το μπρόκολο , δομημένα για το φρέσκο αέρα και δομημένα για την αλογομουριά τους.Το θέμα δεν ήταν άν θα σκάσει αλλά το πότε θα σκάσει αυτή η φούσκα και εκεί έρχεται κάποιος άλλος (οχι ο Παίσιος) και με σχετική ακρίβεια σου δίνει την απάντηση.\nNick,ο Παΐσιος ΔΕΝ έλεγε τέτοια πράγματα. Οι Μάγια, λένε ότι λένε, αλλά δεν ξέρω, αν "λένε", ό,τι λένε ότι λένε! Μη "μασάς" εύκολα, φίλε, σ΄ αυτούς που, κατά το πλείστον, εκμεταλλεύονται το ότι ήταν και είναι δημοφιλής, για να κονομήσουν. Γιατί δεν έγραφαν τα βιβλία τους όσο ζούσε; Να εμπιστεύεσε μόνο ό,τι έχει εκδοθεί πριν η αρρώστια τον ρίξει στο κρεββάτι. Φιλική πρόταση αυτό, φίλε, χωρίς καμιά παραπάνω βαρύτητα από την όποια τελευταία γνώμη. Εμένα ο γέροντας, -καλή του ώρα!-, συνέπεσε να έρθουν έτσι οι συγκυρίες, ώστε έγινε καλός γνωστός μου, στο τέλος. Γι' αυτόν πρωτοπήγα στο Όρος, το 85. Ήταν ο πιο "δυνατός" άνθρωπος που γνώρισα στην ζωή μου, -κι έχω ζήσει από ...παγκάκια μέχρι επαύλεις. Ο πιο καλός. Ο πιο αγωνιστής. Ο πιο λιτοδίαιτος. Ο πιο πιστός. Ο πιο ταπεινός. Ο πιο εργατικός. Ο πιο γνήσιος. Ο πιο ανθρώπινος. Πάνω απ' όλα, ΟΜΩΣ, αυτό που με κατέπληξε, ήταν το χιούμορ του! Ήταν το τελευταίο πράγμα που θα περίμενα από έναν άνθρωπο του Θεού και καρα- ασκητή! Μια μέρα, αφού είχαμε κάνει μια σοβαρή συζήτηση και είχε πέσει για κανά δίλεπτο σιωπή, μου λέει: "Χθες, που πήγα για τους Χαιρετισμούς στο Πρωτάτο, ευλογημένε, κατάλαβα ότι έχω πολύ μεγάλο ...σουξέ, -ο Θεός να με συγχωράει". Ξαφνικά, ένοιωσα σαν να μου πετάξανε... φλατς! στο πρόσωπο, ένα ποτήρι νερό! Σήκωσα τα μάτια να τον δω να καταλάβω τι έλεγε. Συνέχισε, σοβαρός και δήθεν ανέμελα και άχρωμα, παίρνοντας τη ματιά του από μένα και ακουμπόντας την στην φυλλωσιά της ελιάς. - "Λέω, ευλογημένε, ότι πρέπει να έχω αυτό που λένε μεγάλη επιτυχία, αν κρίνω από το μονοπάτι". Δεν είχα καταλάβει και πέταξα ένα αέρος - αέρος, συμβατό για όλες τις περιπτώσεις: -Το μονοπάτι προς τον Θεό εννοείς, Γέροντα;Πήρε τα μάτια του από την φυλλωσιά, τα έφερε στα δικά μου και το τσακίρικο καρβουνίσιο μάτι του έκρυβε μια ανεπαίσθητη αστραπούλα, έτοιμη να ξεπεταχτεί, αλλά πριν είπε:-Όχι, το μονοπάτι προς τις Καριές. Κάποτε, για να περάσω, έπρεπε να έχω μαζί μου κόφτη (: δεν θυμάμαι πώς λένε το εργαλείο), γιατί δεν μπορούσες να περάσεις από τα βάτα, σε κάποια μέρη. Τώρα; ...λεωφόρος! Δόξα σοι ο Θεός! Πατημένο καλά, φαρδύ, ξεβατομένο".Χαμογέλασα.-Τι γελάς, ευλογημένε; "Ατραξιόν" έγινα! Μεγαλύτερο ρεύμα έχω και από την ...Βουγιουκλάκη!!!Μια άλλη φορά, με παρέα, καθισμένοι στο ...αρχονταρίκι του (= υπαίθριο, κούτσουρα, τραπεζάκι και πάγκος, που τα είχε φτιάξει ο ίδιος, (: μαραγκός ήταν, όπως ο νονός του και πνευματικός- γέροντάς του, Όσιος Αρσένιος, ο Καππαδόκης), μας λέει:-Μια και καθόμαστε έτσι ωραία και συζητάμε τα πνευματικά μας, να σας φέρω να κάνετε και κανένα εργόχειρο; "Ναι" είπαμε πρόθυμα και χαρούμενα εμείς, αφού έτσι θα απολαμβάναμε γέροντα Παΐσιο για κάμποση ώρα ακόμα, γεγονός ανεκτίμητο. Πήγε, λοιπόν, μέσα στο κονάκι του και γύρισε με κάμποσες σακουλίτσες ...ξηρούς καρπούς. ***Ευλόγησον, Γέροντα!***Ο Γέροντας απεχθανόταν την κολακεία, την δημοσιότητα, την περιποίηση. Έπλενε μόνος του τα ρούχα του και τα άπλωνε πάνω στους θάμνους με τα βάτα στην αυλή του. "Βιολογικό στεγνωτήριο έχω", έλεγε. Ήταν ο μόνος γέρος στο Άγιο Όρος που δεν είχε υποτακτικό. Μια μέρα, πάλι με παρέα, από 23 έως 40 χρονών, καθόμαστε και μας μίλαγε. Σε μια στιγμή, σηκώθηκε, πήρε το τσεκούρι και άρχισε να κόβει κορμούς σε καυσόξυλα. Γκαπ, γκουπ, γκαπ! Ντραπήκαμε, κοιταχτήκαμε και σηκωθήκαμε με μιας σχεδόν όλοι όρθιοι, λέγοντας:-Γέροντα, τι κάνεις; Άσε εμάς! Κάτσε, σε παρακαλούμε. Είναι δυνατό να καθόμαστε εμείς και να κόβεις ξύλα εσύ;- Καθίστε κάτω, ρε, παιδιά, που θα μου πάρετε την ικανοποίηση μέσα από τα χέρια εσείς! Αυτά είναι τα ξύλα μου για τον Χειμώνα, -πρώτα ο Μεγαλοδύναμος, μεγάλη η χάρη του. Ξέρετε τι ωραία είναι να καίγονται, έξω να φυσάει και να κάνει παγωνιά, να με ζεσταίνουν, να βλέπω τις φλόγες και να θυμάμαι όλες τις ώρες που πέρασα δουλεύοντας μαζί τους; Ευλογία είναι ο κόπος! Τα πράματα αξίζουν άμα τα πονάς. Και για να τα πονάς, πρέπει να τα φτιάχνεις ο ίδιος, να παιδεύεσαι με δαύτα. Να τα φροντίζεις, για να σε φροντίσουν.***Ευλόγησον, Γέροντα!***Μπορώ να γράφω ώρες για τον γέροντα Παΐσιο, (= παιδικός!!!)! Και για το Όρος. Το έχω επιθυμήσει πολύ, -γιά! Και τους Φίλους και τα φιλαράκια μου εκεί. Κάποιους τους ξέρω πριν πάνε καλόγεροι και κάποιους τους συμπαθώ πιο πολύ απ' όλους εδώ "έξω". Ο ένας, ο οποίος είναι ιερο-μόναχος και είχε μπει τρίτος, τόοοοτε, στους Χημικούς Μηχανικούς, για να περνάω τα ατέλειωτα χειμωνιάτικα βράδια, μου έφερνε κρυφά μαγνητοφωνάκι με δήθεν εκκλησιαστικούς ύμνους, για όσους τυχόν μοναχούς το έβλεπαν, ενώ είχε ...Σαββόπουλο, Greedence Clearwater Revival, Dylan, Χατζιδάκι κλπ κασέτες δικές του! Τον βάλαμε και έπαιξε και σε δίσκο πλήκτρα, μια μέρα που είχε έρθει να μας δει στο στούντιο, ("Πουλιά της νύχτας"- Μπάμπης Στόκας), αν και νομίζω ότι, κρυφά κι απ΄αυτόν, με αυτή την ελπίδα είχε έρθει. Καρα- γούσταρε! Σ' αυτόν εξωμολογούμε, όταν πάω! Ένας άλλος, ιδιοφυία, μαθηματικός "του θανάτου" και αναρχικός του Έξαρχου. Ο καλλίτερος ζωγράφος που γνώρισα, ο πιο αλέγκρος και ανεξάρτητος απ' όλους εκεί πάνω, ένας άλλος. Γείτονας, που είχε ένα πρόβλημα, του είπαμε να πάει οπωσδήποτε εκεί, έμεινε για πάντα. Πατέρας μιας παλιάς φίλης ο παράλλος, από την Γαλλία, Έλληνας, μας φιλοξενούσε σπίτι του, μάνατζερ πολυεθνικής, τον άφησα δόκιμο να καθαρίζει πατάτες και να κάνει την λάντζα στην Ιβήρων. Ο πιο αγαθός, κρητικός, αγρότης, θεολόγος... ΥΓ. Για τις προφητείες, εγώ δεν άκουσα να κάνει κουβέντα. Ήταν ανήσυχος για το τι θα γίνει στην Σερβία, λόγω Ορθοδοξίας και λόγω του ότι είχε πολλούς Σέρβους ιερωμένους φίλους. Με ρωτούσε, πάντα, για τις εξελίξεις στα της Γιουγκοσλαβίας, ήταν, φυσικά, υπέρ του "Ορθόδοξου τόξου" και δεν έβλεπε την Παγκοσμιοποίηση με καλό μάτι. Εμένα μου είπε ότι, με αυτά που γίνονταν, έβλεπε τους απλούς ανθρώπους να παίρνουν τα βουνά. Με το "απλούς ανθρώπους" διευκρίνισε ότι εννοεί τους "απλοϊκούς στην καρδιά" Χριστιανούς. Δεν το συζητάμε ότι, μακριά από την Ορθοδοξία, -και όχι τον Χριστιανισμό, γενικά-, δεν έβλεπε καμιά σωτηρία- τελείωση. Αυτό που τον απασχολούσε πιο πολύ ήταν το Ζηλωτικό ζήτημα- οι Παλαιοημερολογίτες- οι Εσφιγμενίτες. Ούτε τους καταδίκαζε ούτε τους επιβράβευε. Τον στεναχωρούσε η κατάσταση. Συμπαθούσε, όμως, ΟΛΟΥΣ τους Ζηλωτές καλογέρους του Όρους. Για την Εκκλησία των Παλαιοημερολογιτών, ούτε ήθελε να ακούσει. "Πλανεμένους" τους έλεγε και έκοβε κάθε διάθεση για περεταίρω συζήτηση.Κάτι τελευταίο. Για την Μουσική μου είχε πει ότι, η Λαϊκή κατεβάζει το επίπεδο, η Κλασική το συντηρεί και η Βυζαντινή το ανεβάζει. Τελευταίο ...τελευταίο, -και πιο σημαντικό: ΤΙΠΟΤΑ ΑΛΛΟ ΔΕΝ ΑΠΑΙΤΕΙΤΑΙ ΓΙΑ ΤΗΝ ΕΥ-ΖΩΙΑ ΚΑΙ ΤΗΝ ΦΩΤΙΣΗ, ΠΑΡΑ ΜΟΝΑΧΑ Η "ΕΥΧΗ", -"Κύριε Ιησού Χριστέ, υιέ Θεού, ελέησόν με", ("δουλεύει" και χωρίς το "υιέ Θεού", αν δεν βολεύει στον ρυθμό). Αυτά, και ελπίζω να μην είπα τίποτα, το οποίο δεν θα επικροτούσε ο Γέροντας. Γιατί δεν θέλει και πολύ...\nΝήπιε Γέροντα, τις διδαχές του Γέροντα Παϊσίου τις είχα διαβάσει ΠΟΛΥ ΠΡΙΝ βγεί ο Λιακόπουλος και κάθε Λιακόπουλος, που αναμεταδίδει την ΑΠΑΤΗ του Τραχωνίου (οι της Λεμεσσού ξέρουν και πολλά περί αυτής της απάτης).Ένα βιβλίο έχω και είναι του πρεσβ. Διονυσίου Τάτση. Υπήρχαν και πριν κοιμηθεί κάποια βιβλία και άρθρα του (π.χ. Σημεία των Καιρών, Στρατηγός Μακρυγιάννη) και επιστολές προς πιστούς.Στο youtube υπάρχει η εκπομπή της ΕΤ-3 "Αληθινά Σενάρια" που ομιλεί για τον Γέροντα Παϊσιο, για τους ανθρώπους που τον συνάντησαν κλπ.\nΈχει μιλήσει για το Κόσοβο, για την Εγνατία Οδό, για τη κάθοδο των Ρώσων, έδωσε και μια απάντηση στο τι εννοούσε ο Κοσμάς ο Αιτωλός περί "εξαμιλίων" (πολλοί τον ρωτούσαν γι'αυτό). Για τους Κινέζους, για την επικείμενη πείνα κλπ. κλπ.Δεν μίλησε για οικονομική κρίση. Μίλαγε για τα δύσκολα χρόνια που έρχονται.\nNick,"Μίλαγε για τα δύσκολα χρόνια που έρχονται". Όπως κι εμείς. Απλά πράματα, αυτό λέω. Πανέξυπνος ήταν, γαλήνη πνεύματος είχε, υπολόγιζε. Όχι προφητείες. ΔΕΝ ΗΤΑΝ ΤΣΑΡΛΑΤΑΝΟΣ.- Out & over


Relicta: Δωρεάν έως τις 27 Ιανουαρίου στο Epic Games Store! - Plaisio Blog\nΗ πλοκή μας μεταφέρει στο 2120 και συγκεκριμένα στη σεληνιακή βάση Chandra, όπου η πολυμήχανη επιστήμονας Patel προσπαθεί να βρει τρόπο να σώσει την κόρη της. Οπλισμένη µε θάρρος και ένα ζευγάρι βαρυτοηλεκτρομαγνητικά γάντια, θα πρέπει να περιηγηθεί στις εγκαταστάσεις της βάσης, να ανακαλύψει τα πειράματα που άφησε πίσω της η Aegir Labs και να ξετυλίξει το μυστήριο της ανωμαλίας «Relicta».\nImage Credit: 2021 @ KOCH MEDIA GMBH\nΘαμμένο στο αιώνιο σκοτάδι των σεληνιακών κρατήρων βρίσκεται ένα μυστικό που μπορεί να στοιχίσει τη ζωή της κόρης της – ή θα αλλάξει τη μοίρα της ανθρωπότητας για πάντα!\nΠαράλληλα, ανακοινώθηκε και ο επόμενος δωρεάν τίτλος, το μεταποκαλυπτικό third-person shooter DAEMON X MACHINA (Windows) των Marvelous/XSEED Games, το οποίο θα διατεθεί από τις 27 Ιανουαρίου έως και τις 3 Φεβρουαρίου.\nDaemon x Machina Epic Games Store Mighty Polygon Ravenscourt Relicta


Σεπτεμβρίου 2014 – The Linux GK\nΈλεγχος Εικόνας Δίσκου\nΜόλις έχετε κατεβάσει ένα λειτουργικό σύστημα σε μια εικόνα δίσκου (π.χ. Ubuntu). Το μόνο που μένει είναι να το γράψετε σε ένα DVD/USB Stick, και να εγκαταστήσετε το λειτουργικό σύστημα. Σταθείτε! Αν δεν κατέβηκε σωστά και μερικά bit γράφτηκαν λάθος, τότε και το λειτουργικό σύστημα μπορεί να εγκατασταθεί λάθος. Πράγμα μου μπορεί να οδηγήσει σε μεγάλα προβλήματα. Θα μπορούσαμε να το αποφύγουμε αυτό;\nΈνας τρόπος να δείτε αν μια εικόνα δίσκου κατέβηκε σωστά είναι να την ελέγξετε με το MD5SUM. Για να το κάνετε αυτό ακολουθήστε τα παρακάτω βήματα:\nΚατεβάστε το από εδώ (181 KB αρχείο .exe)\nΤρέξτε το αρχείο για να εγκατασταθεί το πρόγραμμα.\nΜεταβείτε στον φάκελο όπου το εγκαταστήσατε και τρέξτε το αρχείο winMd5Sum.exe.\nΜεταβείτε στο φάκελο και επιλέξτε την εικόνα που θέλετε να ελέγξετε.\nΒρείτε τον αριθμό hash από την ιστοσελίδα του αρχείου (από εδώ για το ubuntu), και αντιγράψτε τον στο κουτί »compare»\nΠατήστε compare και θα σας εμφανιστεί ένα παράθυρο που θα λέει «MD5 Check Sums are the same», αν η εικόνα είναι σωστή\n20/09/2014 10/04/2015 thelinuxgkΣχολιάστε\nΑναγνώστης εγγράφων για Android: OfficeSuite\n15/09/2014 01/03/2015 thelinuxgkΣχολιάστε\nΤο OfficeSuite είναι μια καλή εφαρμογή για ανάγνωση εγγράφων που διατίθεται για το λειτουργικό σύστημα Android από τη Mobile Systems.\nΗ εφαρμογή μαζί με άλλες προσφέρει τις παρακάτω δυνατότητες: Ανάγνωση και επεξεργασία εγγράφων DOC, DOCX, DOCM, XLS, XLSX, XLSM, PPT, PPTX, PPS, PPSX, PPTM, PPSM, PDF, RTF, TXT, LOG, CSV, EML, ZIP, εξερεύνηση αρχείων, μοίρασμα εγγράφων, μεταμόρφωση σε οnline λογαριασμούς και αποθήκευση σε PDF.\nΜπορείτε να το κατεβάσετε δωρεάν από το Google Play Store, ή από την επίσημη ιστοσελίδα του.\nWindows: Σφάλματα Μπλε Οθόνης\n10/09/2014 01/03/2015 thelinuxgkΣχολιάστε\nΠολύ συνηθισμένα στα Windows είναι τα σφάλματα μπλε οθόνης (blue screen errors) ή μαύρης οθόνης.Συνήθως προκαλούνται από την εγκατάσταση μιας εφαρμογής, ενός προγράμματος οδήγησης, ή ενός ιού.\nΗ επίλυσή τους χωρίζεται σε δύο κατηγορίες στο αν μπορείτε να εκκινήσετε τα windows ή όχι. Πάντως θα χρειαστεί να ακολουθήσετε τα ίδια βήματα:\n1. Σε περίπτωση που προηγουμένως είχατε εγκαταστήσει καμία εφαρμογή ή πρόγραμμα οδήγησης, αυτό θα είναι το πρόβλημα. Δοκιμάστε να επαναφέρεται τον υπολογιστή σας με τις επιλογές επαναφοράς σε ένα προηγούμενο σημείο πριν την εγκατάσταση της εφαρμογής.\n2. Αν το πρόβλημα συνεχίζεται τότε καλό είναι να ενημερώσεται πλήρως το σύστημά σας και τα προγράμματα οδήγησης.\n3.Δοκιμάστε να επανεγκαταστήσετε το boot loader, από τον δίσκο εγκατάστασης των windows.\n4.Σε περίπτωση που δεν μπορέσετε να λύσετε το πρόβλημα καλό θα ήταν να αντιγράψεται τα αρχεία και τις εφαρμογές σας από ένα live cd, όπως με ένα DVD εγκατάστασης μιας έκδοσης linux και να επανεγκαταστήσετε τα windows.\nΑν και τις περισσότερες φορές ένα τέτοιο πρόβλημα δεν είναι δύσκολο να λυθεί, καλό θα ήταν να είστε σίγουροι για αυτό που κάνετε και να απευθυνθείτε σε ένα forum ή έναν ειδικό.\nΔιαβάστε περισσότερα: http://windows.microsoft.com/el-gr/windows7/resolving-stop-blue-screen-errors-in-windows-7 και http://en.m.wikipedia.org/wiki/Blue_Screen_of_Death\nΓράμματα-Σύμβολα Αποθηκευτικών Μέσων\n04/09/2014 07/09/2014 thelinuxgkΣχολιάστε\nΣτα Windows, οι αποθηκευτικοί δίσκοι που βάζουμε συμβολίζονται με ένα γράμμα του αγγλικού αλφάβητου. Για παράδειγμα, στην εξερεύνηση αρχείων ο σκληρός δίσκος στον οποίο είναι εγκατεστημένα τα windows συμβολίζεται πάντα με το γράμμα C.\nΑντίθετα στο Linux όταν βάλουμε μια κάρτα μνήμης, ένα USB stick κ.τ.λ, δημιουργείται αυτόματα ένας φάκελος ο οποίος συνήθως πέρνει ένα όνομα όπως media, ή mnt.\nΣτα Windows τα πιο συνηθισμένα γράμματα που χρησιμοπιούμε είναι τα ακόλουθα:\nΤο A χρησιμοποιείται για τον πρώτο οδηγό δισκέτας (Floppy Disk Drive).\nΤο B χρησιμοποιείται για τον δεύτερο οδηγό δισκέτας, εάν δεν βρεθεί θα παριστάνει έναν εικονικό οδηγό.\nΤο C συμβολίζει το διαμέρισμα του σκληρού δίσκου στο οποίο είναι εγκατεστημένα τα Windows.\nΤο D θα συμβολίσει το επόμενο αποθηκευτικό μέσο που θα βρεθεί, (ένα DVD, USB stick κ.τ.λ.).\nΤο E χρησιμοποιείτε για να δείξει ένα εξωτερικό μέσο αποθήκευσης.\nΤο F συμβολίζει ένα διακομιστή αρχείων στο τοπικό δίκτυο (LAN).\nΤο Z συμβολίζει ένα λογικό διαμέρισμα στο σκληρό δίσκο.


Ολυμπιακός – Αρσεναλ 0-1 - THETIMES.GR\nΟ Ολυμπιακός πάλεψε, τα έδωσε όλα απέναντι στα αστέρια της Αρσεναλ, αλλά δεν κατάφερε να πάρει το αποτέλεσμα που ήθελε. Οι Λονδρέζοι με γκολ του Λακαζέτ (81’) επικράτησαν με 1-0 στο Καραϊσκάκη στο πρώτο παιχνίδι των δύο ομάδων για τη φάση των «32» του Europa League και είναι αγκαλιά με την πρόκριση στους «16» του θεσμού. Οι Ερυθρόλευκοι στάθηκαν ισάξια απέναντι σε μια σπουδαία ομάδα και έχασαν στις λεπτομέρειες το παιχνίδι, με το δολοφονικό ένστικτο του Λακαζέτ να κάνει τη διαφορά.\nΟι Πειραιώτες κοίταξαν στα μάτια τους παίκτες του Μικέλ Αρτέτα και έδειξαν σε ένα ακόμα ευρωπαϊκό παιχνίδι ότι αξίζει να βρίσκονται ανάμεσα στις κορυφαίες ομάδες της Γηραιάς Ηπείρου. Το γκολ του Γάλλου στο τελευταίο δεκάλεπτο έγειρε την πλάστιγγα υπέρ των Βρετανών και πλέον ο Ολυμπιακός θα πάει στην Αγγλία την επόμενη εβδομάδα για να τα παίξει όλα για όλα και να κυνηγήσει την ανατροπή. Το ματς των δύο ομάδων στο Εμιρέιτς θα διεξαχθεί την ερχόμενη Πέμπτη (28/2), ενώ την ερχόμενη Κυριακή υπάρχει το μεγάλο ντέρμπι με τον ΠΑΟΚ στην Τούμπα για την 25η αγωνιστική της Σούπερ Λίγκας.\nΟ Πέδρο Μαρτίνς ξεκίνησε τον Ολυμπιακό με σύστημα 4-3-3, έχοντας τον Σα κάτω από τα δοκάρια και τους Ομάρ, Σεμέδο, Μπα και Τσιμίκα στην τετράδα της άμυνας. Οι Καμαρά, Μπουχαλάκης και Γκιγιέρμε ήταν στα χαφ, με τους Βαλμπουενά και Μασούρα στα άκρα και τον Ελ Αραμπί στην κορυφή. Από την άλλη, ο Μικέλ Αρτέτα παρέταξε την Αρσεναλ με τους Λένο, Μουστάφι, Παπασταθόπουλο, Νταβίντ Λουίζ, Σακά , Γκεντουζί, Τζάκα, Μαρτινέλι, Γουίλοκ, Λακαζέτ και Ομπαμεγιάνγκ.\nΜε τη δύναμη που του δίνει ο κόσμος του ο Ολυμπιακός μπήκε δυνατά στο παιχνίδι και στο 3ο λεπτό άγγιξε το γκολ με τον Βαλμπουενά. Ο Γάλλος μεσοεπιθετικός βρέθηκε μέσα στην περιοχή της Αρσεναλ, σούταρε με τη μία, αλλά ο Λένο έπεσε και απέκρουσε το σουτ του βραχύσωμου άσου. Μετά το δυνατό ξεκίνημα οι Ερυθρόλευκοι έδωσαν χώρο στους φιλοξενούμενους, θέλοντας να χτυπήσουν στην κόντρα. Η ομάδα του Μικέλ Αρτέτα πήρε μέτρα στον αγωνιστικό χώρο και στο 20’ απείλησε για πρώτη φορά την εστία του Σα. Ο Μαρτινέλι έκανε το γύρισμα από αριστερά στον Λακαζέτ, αυτός από κοντά έκανε το πλασέ και η μπάλα πέρασε δίπλα από το δεξί κάθετο δοκάρι του Πορτογάλου τερματοφύλακα. Στο 29’ ο Γκιγιέρμε βρήκε την μπάλα μπροστά του, σούταρε δυνατά έξω από την περιοχή, αλλά η μπάλα έφυγε ψηλά άουτ. Στο τελευταίο κομμάτι του πρώτου ημιχρόνου ο ρυθμός του αγώνα έπεσε αισθητά, με τους παίκτες του Ολυμπιακό να διατηρούν τις θέσεις τους και να κλείνουν σωστά τους χώρους.\nΣτο 81’ ο Ομπαμεγιάνγκ πέρασε από αριστερά στον Σάκα, αυτός έκανε το γύρισμα στη μικρή περιοχή και ο Λακαζέτ από κοντά νίκησε τον Σα για το 1-0. Στο 86’ οι φιλοξενούμενοι είχαν δοκάρι με τον Σωκράτη Παπασταθόπουλο, μετά από εκτέλεση κόρνερ. Στα εναπομείναντα λεπτά οι Ερυθρόλευκοι προσπάθησαν να βρουν το γκολ της ισοφάρισης, αλλά δεν τα κατάφεραν. Το τελευταίο σφύριγμα του διαιτητή βρήκε νικητές τους Αγγλους, οι οποίοι είναι πλέον αγκαλιά με την πρόκριση.\nΣτις 9 Απριλίου το δώρο Πάσχα σε υγειονομικούς και υπαλλήλους Πολιτικής Προστασίας....


Με χρέωση ξανά η ιστοσελίδα των New York Times - Newpost.gr\nΜε χρέωση ξανά η ιστοσελίδα των New York Times\nΔημοσίευση 18 Μαρτίου 2011, 09:09\nΠαρά την αποτυχημένη προσπάθεια του 2005, οι New York Times αποφάσισαν να κάνουν ξανά συνδρομητικό τον ιστότοπο της εφημερίδας με στόχο την ανακοπή της φθίνουσας πορείας των εσόδων.\nΗ χρέωση ξεκινά από τον Καναδά και από τις 28 Μαρτίου θα ισχύει και για τους επισκέπτες από τις ΗΠΑ. Αναφορικά με το αντίτιμο, αυτό θα ποικίλει ανάλογα με τη χρήση του κάθε επισκέπτη, καθώς και από το μέσο πρόσβασης στη διαδικτυακή έκδοση της εφημερίδας.\nΗ χρέωση θα ανέρχεται στα 15 δολάρια το μήνα για το δικτυακό τόπο και την εφαρμογή του smartphone, 20 δολάρια για τον ιστότοπο και την εφαρμογή του στην ταμπλέτα του iPad και 35 δολάρια για την ιστοσελίδα και τις εφαρμογές του smartphone και του iPad.\nΟι New York Times θα κάνουν και... προσφορά γνωριμίας, αφού θα προσφέρουν δωρεάν τα πρώτα 20 άρθρα.\nΗ διοίκηση της εφημερίδας προχωρά σε αυτήν την κίνηση, ακολουθώντας τους Financial Times, ελπίζοντας σε καλύτερα αποτελέσματα σε σχέση με την παρόμοια απόφαση του 2005, η οποία δεν είχε τα αναμενόμενα αποτελέσματα σε οικονομικό επίπεδο.


ΤΕΧΝΟΛΟΓΙΚΕΣ ΕΝΟΤΗΤΕΣ/ΕΝΕΡΓΕΙΑ/ΠΗΓΕΣ ΕΝΕΡΓΕΙΑΣ/ΑΙΟΛΙΚΗ ΕΝΕΡΓΕΙΑ\nΑιολική ενέργεια-εισαγωγή( .pdf) Αιολική ενέργεια(.pdf) Συστήματα αξιοποίησης αιολικής ενέργειας(.pdf)\nΗ αιολική ενέργεια είναι η ενέργεια του ανέμου που προέρχεται από τη μετακίνηση αερίων μαζών της ατμόσφαιρας\nΟι μετακινήσεις του αέρα, οι άνεμοι, προέρχονται από τις μεταβολές και τις διαφορετικές από τόπο σε τόπο τιμές της ατμοσφαιρικής πίεσης. Οι διαφορετικές αυτές τιμές της πίεσης οφείλονται στη διαφορετική θέρμανση (απορρόφηση ενέργειας) της ατμόσφαιρας κάθε τόπου από τον Ήλιο.\nΟ άνθρωπος από πολύ παλιά κατάλαβε πόσο σημαντική μπορεί να αποδειχθεί η ενέργεια που μας δίνει ο άνεμος όταν φυσάει και αξιοποίησε τη δύναμη των ανέμων σε διάφορες χρήσεις. Τα ιστιοφόρα πλοία μετέφεραν ανθρώπους και εμπορεύματα διασχίζοντας τις θάλασσες και πάνω τους στήριξαν την ακμή και την οικονομική τους ευρωστία μεγάλες πόλεις που κυριάρχησαν στην ιστορία. Οι ανεμόμυλοι πάλι, που άφθονους βλέπει κανείς κυρίως στα νησιά μας, ήταν πολύτιμοι βοηθοί στην παραγωγή του αλευριού, βασικού παράγοντα διατροφής σε όλες τις ανθρώπινες κοινωνίες. Αυτή η ενέργεια, η αιολική (υπενθυμίζεται ότι ο Αίολος ήταν ο �διαχειριστής� των ανέμων, κατά τους αρχαίους Έλληνες), αξιοποιείται στις μέρες μας ολοένα και περισσότερο, σε περιοχές όπου συχνά φυσούν ισχυροί άνεμοι.\nΓια την αξιοποίηση της αιολικής ενέργειας χρησιμοποιούμε σήμερα τις Aνεμογεννήτριες, με τις οποίες μετατρέπεται η κινητική ενέργεια του ανέμου σε ηλεκτρική.\nΗ εκμετάλλευση της αιολικής ενέργειας με συστηματικό τρόπο άρχισε παγκοσμίως στις αρχές της δεκαετίας του �80, όταν προκλήθηκε η πρώτη πετρελαϊκή κρίση και αυξήθηκε πολύ τα τελευταία χρόνια.\nΗ αιολική ενέργεια και ανεξάντλητη ως ανανεώσιμη είναι (αφού ο καλός μας ήλιος θα φροντίζει πάντα να υπάρχουν θερμοκρασιακές διαφορές μεταξύ των διάφορων περιοχών της γης, ώστε να προκαλούνται οι άνεμοι), και καθαρή, �φιλική� προς το περιβάλλον (αφού η μετατροπή της σε ηλεκτρική δεν το επιβαρύνει)...\nΣήμερα, στη γενική τους μορφή οι ανεμοκινητήρες μετατρέπουν την κινητική ενέργεια του ανέμου σε άλλες πιο χρήσιμες μορφές ενέργειας, όπως θερμική, ηλεκτρική και φυσικά μηχανική .\nΟ άνεμος, όμως, είναι μια ανεξέλεγκτη και χρονικά μεταβαλλόμενη σε όλες της τις παραμέτρους πηγή ενέργειας. Η δέσμευση και χρησιμοποίηση της ενέργειας αυτής, είναι ως εκ τούτου μια πολύ δαπανηρή διαδικασία. Η σχεδίαση και η κατασκευή μιας αποδοτικής και παράλληλα οικονομικής ανεμομηχανής δεν είναι εύκολη δουλειά. Παρόλα αυτά, οι σύγχρονες ανεμομηχανές (που η επιστημονική ονομασία τους είναι �συστήματα μετατροπής� της αιολικής ενέργειας , ή πιο απλά � ανεμοκινητήρες �, ή όταν παράγουν ηλεκτρική ενέργεια �ανεμογεννήτριες�, χρησιμοποιώντας τα πρόσφατα επιτεύγματα στην τεχνολογία των υλικών, στη μηχανολογία, στην ηλεκτρονική και στην αεροδυναμική, έχουν ανεβάσει σε υψηλά επίπεδα την απόδοση τους, μειώνοντας συνεχώς το κόστος της παραγόμενης ενέργειας.\nΗ μελέτη ενός συστήματος ανεμογεννήτριας (Α/Γ), περιλαμβάνει την αεροδυναμική σχεδίαση και τη μελέτη εφαρμογής, στην οποία περιλαμβάνονται η μηχανολογική μελέτη και σχεδίαση, η μελέτη του ηλεκτρολογικού συστήματος και τα ηλεκτρολογικά συστήματα ελέγχου και ασφαλείας. Η αεροδυναμική σχεδίαση αποτελεί προϋπόθεση για τον σχεδιασμό ενός συστήματος δέσμευσης και μετατροπής της ενέργειας του ανέμου, ενώ η ηλεκτρομηχανολογική μελέτη είναι το αμέσως επόμενο και αναγκαίο στάδιο για την υλοποίηση ενός τέτοιου συστήματος, κατά τον αποδοτικότερο και πλέον συμφέροντα τεχνοοικονομικό τρόπο .\nΗ πρώτη μεγάλη ανεμογεννήτρια,γνωστή ως Smith -Putman σχεδιάσθηκε και εγκαταστάθηκε στις ΗΠΑ. Η σχεδίαση της άρχισε στα τέλη της δεκαετίας του '30 και οι δοκιμές της έγιναν στις αρχές της δεκαετίας του '40. Η ισχύς της ήταν 1250 KW και είχε δύο πτερύγια από χάλυβα με διάμετρο περιστροφής 53 μέτρα, τοποθετημένα σε έναν πύργο ύψους 33,5 μέτρων. Το σύγχρονο ενδιαφέρον,με κρατική χρηματοδότηση, άρχισε στις ΗΠΑ το 1973. Το πρόγραμμα της πρώτης μεγάλης Α/Γ, με τον κωδικό Mod-0, ανατέθηκε στη ΝΑSΑ και περιλάμβανε τη σχεδίαση, κατασκευή και δοκιμή μιας Α/Γ ισχύος 100 KW με διάμετρο δρομέα 38 μέτρα. Σκοπός του προγράμματος αυτού ήταν η εξαγωγή πληροφοριών και συμπερασμάτων για την εκπόνηση ενός ευρύτερου προγράμματος αιολικής ενέργειας.\nΣτην Ευρώπη την πρωτοπορία στην αγορά των ανεμογεννητριών την κατέχει η Δανία. Άλλες χώρες με ανεπτυγμένο το κλάδο σχεδίασης και κατασκευής Α/Γ , είναι η Ολλανδία, η Βρεττανία, το Βέλγιο και πρόσφατα η ιταλία και η Ισπανία.\nΣτη χώρα μας έγινε μια προσπάθεια από την Ελληνική Αεροπορική Βιομηχανία, πριν από μερικά χρόνια, για τη μερική κατασκευή και συναρμολόγηση ανεμογεννητριών Βρετανικής σχεδίασης. Για διάφορους λόγους, που έχουν σχέση με τη Βρετανική εταιρία η προσπάθεια δεν παρουσίασε τα αναμενόμενα αποτελέσματα. Η απόφαση, όμως της Δ.Ε.Η να εκμεταλλευτεί σε σημαντικό βαθμό τη αιολική ενέργεια και η αναμενόμενη απελευθέρωση της αγοράς ενέργειας, δημιουργούν τις πολύ καλές προοπτικές στην αγορά των ανεμογεννητριών. Εαν δε, ληφθεί υπόψη ότι οι περισσότερες εταιρίες της παγκόσμιας αγοράς σχεδιάζουν τις κατασκευές τους με βάση τυποποιημένα εξαρτήματα και συστήματα, είναι φανερό ότι και η Ελλάδα μπορεί, τουλάχιστον στην εσωτερική αγορά να συμπεριλάβει και εγχώριες κατασκευές.\nTYΠΟΙ ΚΑΙ ΥΠΟΣΥΣΤΗΜΑΤΑ ΑΝΕΜΟΓΕΝΝΗΤΡΙΩΝ\nΗ αιολική ενέργεια είναι η ενέργεια του ανέμου που προέρχεται από τη μετακίνηση αερίων μαζών της ατμόσφαιρας. Το συνολικό εκμεταλλεύσιμο αιολικό δυναμικό της Ελλάδας μπορεί να καλύψει ένα μεγάλο μέρος των ηλεκτρικών αναγκών της. Δείτε και τον τρόπο σχηματισμού των ανέμων.\nΟι μηχανές με τις οποίες εκμεταλλευόμαστε το φαινόμενο αυτό, ονομάζονται ανεμογεννήτριες (Α/Γ). Διακρίνουμε δύο είδη: τις δίπτερες και τις τρίπτερες. Οι τρίπτερες, με ρότορα μικρότερο των 10 μέτρων, έχουν τη δυνατότητα εκμετάλλευσης ασθενούς αιολικού δυναμικού.\nΣτις μηχανές μεγάλου μεγέθους επικρατούν οι δίπτερες,\nμε κόστος κατασκευής και συντήρησης μικρότερο απ' αυτό των τρίπτερων αντίστοιχου μεγέθους. Η σύγχρονη τεχνολογία χρήσης της αιολικής ενέργειας ξεκίνησε με μικρές Α/Γ δυναμικότητας 20 ως 75 KW. Σήμερα χρησιμοποιούνται Α/Γ δυναμικότητας 200 ως 2.000 KW. Υπάρχουν πολλών ειδών ανεμογεννήτριες οι οποίες κατατάσσονται σε δύο βασικές κατηγορίες : Οριζοντίου άξονα, των οποίων ο δρομέας είναι τύπου έλικα και βρίσκεται συνεχώς παράλληλος με την κατεύθυνση του ανέμου και του εδάφους Κατακόρυφου άξονα, ο οποίος παραμένει σταθερός και είναι κάθετος προς την επιφάνεια του εδάφους Η απόδοση μιας ανεμογεννήτριας εξαρτάται από το μέγεθος της και την ταχύτητα του ανέμου . Το μέγεθος είναι συνάρτηση των αναγκών που καλείται να εξυπηρετήσει και ποικίλει από μερικές εκατοντάδες μέχρι μερικά εκατομμύρια Watt. Οι τυπικές διαστάσεις μιας ανεμογεννήτριας 500 kW είναι : Διάμετρος δρομέα, 40 μέτρα και ύψος 40-50 μέτρα , ενώ αυτής των τριών MW οι διαστάσεις είναι 80 και 80�100 μέτρα αντίστοιχα. Παρόλο που δεν υφίσταται κανένας καθοριστικός λόγος, εκτός ίσως από την εμφάνιση, στην αγορά έχουν επικρατήσει αποκλειστικά οι ανεμογεννήτριες οριζόντιου άξονα , με δύο ή τρία πτερύγια. Μια τυπική ανεμογεννήτρια οριζοντίου άξονα αποτελείται από τα εξής μέρη : το δρομέα, που αποτελείται από δύο ή τρία πτερύγια από ενισχυμένο πολυεστέρα . Τα πτερύγια προσδένονται πάνω σε μια πλήμνη είτε σταθερά , είτε με τη δυνατότητα να περιστρέφονται γύρω από το διαμήκη άξονα τους μεταβάλλοντας το βήμα\nτο σύστημα μετάδοσης της κίνησης, αποτελούμενο από τον κύριε άξονα, τα έδρανα του και το κιβώτιο πολλαπλασιασμού στροφών , το οποίο προσαρμόζει την ταχύτητα περιστροφής του δρομέα στη σύγχρονη ταχύτητα της ηλεκτρογεννήτριας. Η ταχύτητα περιστροφής παραμένει σταθερή κατά την κανονική λειτουργία της μηχανής\nτην ηλεκτρική γεννήτρια, σύγχρονη ή επαγωγική με 4 ή 6 πόλους η οποία συνδέεται με την έξοδο του πολλαπλασιαστή μέσω ενός ελαστικού ή υδραυλικού συνδέσμου και μετατρέπει τη μηχανική ενέργεια σε ηλεκτρική και βρίσκεται συνήθως πάνω στον πύργο της ανεμογεννήτριας . Υπάρχει και το σύστημα πέδης το οποίο είναι ένα συνηθισμένο δισκόφρενο που τοποθετείται στον κύριο άξονα ή στον άξονα της γεννήτριας\nτο σύστημα προσανατολισμού, αναγκάζει συνεχώς τον άξονα περιστροφής του δρομέα να βρίσκεται παράλληλα με τη διεύθυνση του ανέμου\nτον πύργο, ο οποίος στηρίζει όλη την παραπάνω ηλεκτρομηχανολογική εγκατάσταση . Ο πύργος είναι συνήθως σωληνωτός ή δικτυωτός και σπανίως από οπλισμένο σκυρόδεμα\nτον ηλεκτρονικό πίνακα και τον πίνακα ελέγχου , οι οποίοι είναι τοποθετημένοι στη βάση του πύργου . Το σύστημα ελέγχου παρακολουθεί , συντονίζει και ελέγχει όλες τις λειτουργίες της ανεμογεννήτριας , φροντίζοντας για την απρόσκοπτη λειτουργία της.\nΕνδιαφέρον, για την εκμετάλλευση του αιολικού δυναμικού τους, έχουν οι περιοχές με ικανοποιητικές μέσες ταχύτητες ανέμου. Ενα πάρκο ανεμογεννητριών, το οποίο σε ταχύτητα 8m/sec αποδίδει 1600KW, σε ταχύτητα 4m/sec αποδίδει μόνο 200 KW. Σημαντικό ρόλο παίζει ο τόπος εγκατάστασης των ανεμογεννητριών. Η ύπαρξη ανωμαλιών του εδάφους, κτιρίων, δέντρων ή εμποδίων γενικά μπορεί να δημιουργήσει στροβιλισμούς και να μειώσει την αποδοτικότητα. Πριν την επιλογή της περιοχής απαιτείται μελέτη στατιστικών μετεωρολογικών δεδομένων για τις κατευθύνσεις των κυρίαρχων ανέμων για περίοδο ενός χρόνου.\nΣτα νησιά του Αιγαίου, στην Κρήτη και στην Αν. Στερεά Ελλάδα οι μέσες ταχύτητες ανέμου είναι 6 - 7 m/sec, με αποτέλεσμα το κόστος της παραγόμενης ενέργειας να είναι ιδιαίτερα ικανοποιητικό, γι' αυτό παρατηρείται πληθώρα έργων εκμετάλλευσης στις περιοχές αυτές. Μετά την απελευθέρωση της αγοράς της ηλεκτρικής ενέργειας, υποβλήθηκαν 350 αιτήσεις για άδεια αιολικών εγκαταστάσεων. Η παραγωγή ηλεκτρισμού από τον άνεμο είναι σήμερα ελκυστική για πολλούς λόγους.\nΚατά αρχήν πρόκειται για ''καθαρή'' ενέργεια. Η χρήση μιας τουρμπίνας 600KW, σε κανονικές συνθήκες, αποτρέπει την αποβολή 1200 τόνων CO2 ετησίως, που θα αποβάλλονταν στο περιβάλλον αν εχρησιμοποιείτο άλλη πηγή για παραγωγή ηλεκτρικής ενέργειας, όπως π.χ. άνθρακας. Δεν έχει καμιά επιβάρυνση για το περιβάλλον και ο τρόπος παραγωγής έχει αδιαμφισβήτητη ασφάλεια.\nΗ αιολική ενέργεια είναι σήμερα η πιο φτηνή απ' όλες τις υπάρχουσες ήπιες μορφές και είναι ανεξάντλητη. Η παραγωγή ενέργειας από μια ανεμογεννήτρια κατά τα 20 χρόνια λειτουργίας της ισοδυναμεί με την 80πλάσια ποσότητα ενέργειας που απαιτείται για την κατασκευή, λειτουργία και καταστροφή της όταν αυτή κριθεί ανενεργή.\nΤο 1999 η αιολική ενέργεια κάλυψε το 10% των αναγκών για ηλεκτρισμό στη Δανία και το 2003 αναμένεται να καλύψει το 14%. Θεωρητικά, η αξιοποίηση του αιολικού δυναμικού της Ευρώπης στο μέγιστο θα μπορούσε να καλύψει όλες τις ανάγκες για ηλεκτρική ενέργεια. Στην Ευρώπη, στις αρχές του 1999, πάνω από 6600MW κάλυψαν τις ανάγκες 7 εκατομμυρίων ανθρώπων.\nΤο συνολικό εκμεταλλεύσιμο αιολικό δυναμικό της Ελλάδας μπορεί να καλύψει ένα μεγάλο μέρος των ηλεκτρικών αναγκών της. Είναι γνωστό ότι η κάλυψη του 15% των ηλεκτρικών αναγκών της χώρας, που αντιστοιχεί σε 6,45 Τwh, το 2001 μπορεί να επιτευχθεί οικονομικά με την ανάπτυξη των Αιολικών Πάρκων.\nΟι προηγμένες τεχνολογίες, εν προκειμένω, στην αεροδυναμική, στην αντοχή των υλικών και στη μετεωρολογία, έχουν συνεισφέρει σε ετήσια αύξηση 5% στην απόδοση ανά τετραγωνικό μέτρο έλικα (στατιστικά στοιχεία καταγεγραμμένα στη Δανία μεταξύ 1980 - 1995). Επίσης, έρευνες που γίνονται στην Ευρώπη και τις ΗΠΑ, προσανατολίζονται στη θεαματική μείωση του κόστους παραγωγής της γύρω στο 2005. Σήμερα, ο σχετικός τομέας στη βιομηχανία προσφέρει 40.000 θέσεις εργασίας παγκοσμίως. Οι δημοσκοπήσεις σε ευρωπαϊκές χώρες, όπως Δανία, Γερμανία, Ολλανδία, Μ. Βρετανία έδειξαν ότι το 70% του πληθυσμού προτιμά την παραγωγή και χρήση αιολικής ενέργειας. Η Δανία κατέχει την πρώτη θέση στην παγκόσμια παραγωγή. Το παραγόμενο αιολικό δυναμικό στη Δανία το 1998 ήταν 1200 MW και το ίδιο έτος οι Δανοί κατασκευαστές κατείχαν το 50% της παγκόσμιας αγοράς σε ανεμογεννήτριες. Ενα σημαντικό μειονέκτημα της αιολικής ενέργειας είναι ότι εξαρτάται άμεσα από την ύπαρξη ικανοποιητικών ταχυτήτων ανέμου. Τι γίνεται όμως όταν δεν φυσάει άνεμος; Επειδή δεν υπάρχουν δυνατότητες για οικονομική αποθήκευση μεγάλων ποσοτήτων ενέργειας, επιβάλλεται να υπάρχει εφεδρεία συμβατικών σταθμών για το σύνολο της εγκατεστημένης ισχύος των ανεμογεννητριών. Για ηλεκτρικά συστήματα, όπως το σύστημα της Κρήτης, όπου οι αιχμές φορτίου καλύπτονται με αεροστρόβιλους ντίζελ και με υψηλό κόστος παραγωγής, θα μπορούσε να εξεταστεί η περίπτωση συνδυασμού ανεμογεννητριών με αντλητικά υδροηλεκτρικά έργα. Τρίπτερες ανεμογεννήτριες με ρότορα μήκους μικρότερου των 10 μέτρων έχουν τη δυνατότητα εκμετάλλευσης ασθενούς αιολικού ανέμου (ευρύ φάσμα ταχυτήτων ανέμου) και κόστος κατασκευής και συντήρησης μικρό καθώς τα προβλήματα αντοχής και δυναμικής καταπόνησης μηχανικών μερών είναι περιορισμένα στις μηχανές αυτής της κατηγορίας.\nΣτις μηχανές μεγάλου μεγέθους επικρατούν οι δίπτερες, με κόστος κατασκευής και συντήρησης σαφώς μικρότερο, από αυτό των τριπτερύγων αντιστοίχου μεγέθους. Η κατασκευή μηχανών της τάξεως Μεγαβάτ δεν κατάφερε να ενταχθεί στο οικονομικά και κατασκευαστικά βιώσιμο κατεστημένο. Η οικονομική υποστήριξη της κατασκευής μηχανών αυτής της κατηγορίας είναι πλέον εφικτή μόνο μέσα από Ευρωπαϊκά προγράμματα.\nΟ ανεμοκινητήρας από την εποχή της εμφάνισης του μέχρι σήμερα έχει περάσει από πολλά στάδια εξέλιξης, τόσο ως προς τον τύπο του (οριζοντίου ή κάθετου άξονα) όσο και ως προς τα υποσυστήματα του (πτερύγια, κιβώτιο ταχυτήτων, πύργος, αυτοματισμοί, γεννήτρια κ.α.). Εξελίξεις έχουν επίσης σημειωθεί και στον τρόπο δέσμευσης, αξιοποίησης, αποθήκευσης ή μεταφοράς της ενέργειας του ανέμου που μετατρέπεται από την Α/Γ σε άλλη μορφή ενέργειας. Μια εικόνα των βασικών μερών που αποτελούν μια διάταξη εκμετάλλευσης της αιολικής ενέργειας καθώς και της ροής ενέργειας παρουσιάζεται στο σχήμα2.\nΗ διάταξη αυτή είναι μια γενική περίπτωση όπου η κινητική ενέργεια του ανέμου μετατρέπεται σε μηχανικό έργο με τη βοήθεια αεροδυναμικής διάταξης (π.χ. μιας έλικας). Αυτό το μηχανικό έργο μπορεί να είναι εκμεταλλεύσιμο επί τόπου ή να χρειαστεί να μετατραπεί σε μια άλλη μορφή ενέργειας και να μεταφερθεί στον τόπο της ζήτησης.\nΠαραδείγματα εκμετάλλευσης της παραγόμενης ενέργειας επί τόπου είναι αυτό της παραγωγής υδρογόνου με ηλεκτρόλυση του νερού που μπορεί να αποθηκευτεί, μεταφερθεί, και να καεί ως αέριο καύσιμο με μηδαμινή επιβάρυνση του περιβάλλοντος.\nΣτη δεύτερη που είναι και πιο ευρέως διαδεδομένη είναι αυτή της μετατροπής της μηχανικής ενέργειας σε ηλεκτρική ενέργεια λόγω της εύκολης μεταφοράς αλλά και της δυνατότητας που έχει να μετατρέπεται σε οποιαδήποτε άλλη μορφή θέλουμε.\nΒέβαια οι μεγάλες διακυμάνσεις της ενέργειας του ανέμου με το χρόνο πολλές φορές έχουν χρονική ασυμφωνία με την ζήτηση ενέργειας με αποτέλεσμα την αναγκαιότητα της αποθήκευσης της ενέργειας για τις χρονικές στιγμές στις οποίες η ισχύς του ανέμου πέφτει κάτω από ένα όριο.\nΈτσι ο βέλτιστος σχεδιασμός ενός συστήματος εκμετάλλευσης της αιολικής ενέργειας πρέπει να περιλαμβάνει:\n1.Μελέτη των χαρακτηριστικών του ανέμου με σκοπό την εκλογή της βέλτιστης τοποθεσίας για την εγκατάσταση της Α/Γ και την πιθανή παραγωγή ενέργειας.\n2. Σχεδιασμός της αεροδυναμικής διάταξης που να μετατρέπει κατά τον αποδοτικότερο τρόπο την κινητική ενέργεια του ανέμου σε μηχανικό έργο.\n3.Μελέτη της περίπτωσης μετατροπής του μηχανικού έργου σε άλλη πιο συμφέρουσα μορφή ενέργειας και βέλτιστο σχεδιασμό του συστήματος μετατροπής του μηχανικού έργου του δρομέα.\n4. εύρεση του καλύτερου τρόπου αντιμετώπισης των διακυμάνσεων της ενέργειας του ανέμου.\n5. Μελέτη του βέλτιστου τρόπου μεταφοράς, αν απαιτείται\n6. Διεύρυνση της καλύτερης προσαρμογής της μεταβαλλόμενης παραγωγής ενέργειας του συστήματος προ την κατανάλωση.\nΌλα τα παραπάνω για να είναι εφικτά θα πρέπει το τελικό προϊόν που θα διατεθεί στην αγορά κατανάλωσης πάνω από όλα να είναι οικονομικά ανταγωνίσιμο έναντι στις άλλες συμβατικές πηγές ενεργείας έτσι ώστε μια οποιαδήποτε επιστημονική προσέγγιση να μην χάσει την αξία της αλλά και το σκοπό της.


Νέο εθνικιστικό κόμμα από τον Παναγ. Ηλιόπουλο και άλλους πρώην Χρυσαυγίτες - TheNewspaper.gr\n-177 min. ago-Φωτιά έκαψε 15 στρέμματα στο Κρόκιο Αλμυρού\n-175 min. ago-Survivor: Η ανακοίνωση του ΣΚΑΪ για τον ημιτελικό και τον τελικό του ριάλιτι επιβίωσης\n-173 min. ago-Λάρισα: 12χρονη θετική στον κορωνοϊό σε έλεγχο rapid test\n-167 min. ago-Ανησυχία για τη μετάλλαξη Δέλτα: Πού εντοπίστηκαν νέα κρούσματα\n-148 min. ago-Χάος και σύγχυση με τα εμβόλια\n-144 min. ago-Λαμπρούλης: «Βουλευτής της ΝΔ ενοχοποίησε τους υγειονομικούς για να ξεπλύνει τις κυβερνητικές ευθύνες»\n-136 min. ago-Βόλος: Συνελήφθη κλέφτης με πλούσιο έργο - Έκλεβε μαγαζιά και μοτοσυκλέτες\n-131 min. ago-Αυστηρότερο πλαίσιο για τους ταξιδιώτες εκτός ΕΕ ζητούν Μέρκελ-Μακρόν\n-130 min. ago-Η πρόταση για τις επικουρικές δεν αποτελεί μεταρρύθμιση\n-129 min. ago-Τελευταίο μπάνιο για 74χρονο Βολιώτη επιχειρηματία - Πνίγηκε σε παραλία της Ν. Αγχιάλου\nΝέο εθνικιστικό κόμμα από τον Παναγ. Ηλιόπουλο και άλλους πρώην Χρυσαυγίτες\nΥπό τη σκέπη των «υγιών εθνικιστών» οι Λαγός, Ηλιόπουλος, Γερµενής και άλλοι ιδρύουν νέα κίνηση, αποµονώνοντας τον Νίκο Μιχαλολιάκο, που τον κατηγορούν για οικογενειοκρατία.\nΗ απουσία της «Χρυσής Αυγής» από τη Βουλή, θεωρείται απ’ όλες τις κοινοβουλευτικές πολιτικές δυνάµεις επιτυχία, και ας έµεινε εκτός µόνο για 3.770 ψήφους. Από την πρώτη µεγάλη εκλογική επιτυχία στις διπλές εκλογές του 2012 (Μάιος και Ιούνιος) και τις 440.894 και 425.990 ψήφους, αντίστοιχα, στις 7 Ιουλίου η «Χρυσή Αυγή» πήρε µόνο 165.711 ψήφους (2,93%).\nΓια την Χρυσή Αυγή του Νίκου Μιχαλολιάκου όµως το εκλογικό ποσοστό δεν είναι το µόνο πρόβληµα. Το Κόµµα- οργάνωση εδώ και πολύ καιρό φυλλοροεί. Ο ένας µετά τον άλλον βασικά στελέχη βουλευτές και ευρωβουλευτές αποχωρούν, κατηγορώντας τον αρχηγό Μιχαλολιάκο ότι έχει µετατρέψει το κόµµα σε προσωπική- οικογενειακή του υπόθεση. Η αλήθεια βεβαίως είναι ότι η «φτώχεια φέρνει γκρίνια» και ο φόβος για το δικαστικό αποτέλεσµα στη δίκη της «Χρυσής Αυγής», κάνει πολλούς να γίνουν…Λαγοί. Η πτώση της «Χρυσής Αυγής» έχει πολιτικές αιτίες, αλλά και ένα σκοτεινό παρασκήνιο.\nΣαν να µην έφταναν όλα αυτά ο Νίκος Μιχαλολιάκος βλέπει πλέον ένα από τα πιο ενεργά στελέχη της «Χρυσής Αυγής», εµπλεκόµενο σε διάφορες υποθέσεις βίαιου ακτιβισµού και όχι µόνο, τον ευρωβουλευτή πλέον Γιάννη Λαγό να ιδρύει µια νέα κίνηση- κόµµα, την «Εθνική Λαϊκή Συνείδηση». Μαζί του τα πρώην αγαπηµέναπαιδιά του Μιχαλολιάκου, Παναγιώτης Ηλιόπουλος και Γιώργος Γερµενής, αλλά και οι Θεόδωρος Τριανταφυλλάκοε, Νίκος Κρέσπης, Χρήστος Αθανασάκος και Ιωάννης Ζωγράφος.\nΥπάρχει όµως και ένας άλλος σηµαντικός συνιδρυτής, που δεν προέρχεται από την «Χρυσή Αυγή», ο Αναστάσιος Συµιγδαλάς. Ο στενός συνεργάτης του Κωνσταντίνου Πλεύρη, ενός παλιού εθνικιστή οπαδού του Μεταξά, του Παπαδόπουλου αλλά και των χιτλερικών, ο οποίος είναι και µεγάλος εχθρός του Νίκου Μιχαλολιάκου.\nΟ αρχηγός της «Χρυσής Αυγής» που πέτυχε µετά από 4 δεκαετίες, να δηµιουργήσει την ισχυρότερη και πλέον αποδεκτή φασιστική, νεοναζιστική οργάνωση, η οποία εκπροσωπήθηκε σε Κοινοβούλιο και Ευρωκοινοβούλιο, βλέπει τώρα τον πρώτο «δάσκαλο» του και στην συνέχεια τον µεγαλύτερο αµφισβητία του, τον Κωνσταντίνο Πλεύρη, να εµπλέκεται στην δηµιουργία µιας οργάνωσης που διασπά την «Χρυσή Αυγή» και φιλοδοξεί να πάρει τη θέση της.\nΟΙ ΑΙΤIΕΣ ΤΗΣ ΠΤΩΣΗΣ\nΗ άκρα δεξιά και µάλιστα µε νεοφασιστικά και νεοναζιστικά χαρακτηριστικά ήταν πάντα παρούσα. Ο εθνικισµός, ο αντικοµµουνισµός, η αναφορά στην χούντα του 1967 και του 1936, ιδιαίτερα δε στον Γεώργιο Παπαδόπουλο, ήταν τα βασικά χαρακτηριστικά της άκρας δεξιάς. Όπως επίσης και ο βίαιος ακτιβισµός, επιθέσεις σε αντιπάλους µε λοστάρια και τσεκούρια, αλλά και δολοφονικές επιθέσεις στους «ενοχλητικούς» πολιτικούς αντιπάλους. Η ΕΠΕΝ (Εθνική Πολιτική Ένωση- που είχε µάλιστα για αρχηγό επισήµως τον καταδικασµένο σε ισόβια Γ. Παπαδόπουλο) και το «Κόµµα της 4ης Αυγούστου» (αναφορά στην δικτατορία του Μεταξά) που ιδρύθηκε το 1965 από τον Κωνσταντίνο Πλεύρη, είχαν κυρίαρχη παρουσία στον χώρο της ακροδεξιάς.\nΟ Νίκος Μιχαλολιάκος µαθητής ακόµα, σε ηλικία 16 ετών, το 1973, εντάχθηκε στην ακροδεξιά οργάνωση του Κωνσταντίνου Πλεύρη, «Κόµµα της 4ης Αυγούστου». Τον Ιούλιο του 1974 συνελήφθη µε τους Περδικάρη και Καλέτζη γιατί αποπειράθηκε να κάψει την Βρετανική Πρεσβεία στην Αθήνα, ενώ το 1976 προφυλακίστηκε µε την κατηγορία ξυλοδαρµού δηµοσιογράφων. Στις 31 Ιουλίου του 1978 συνελήφθη µαζίµε άλλους για σειρά βοµβιστικών ενεργειών, και γι’ αυτό καθαιρέθηκε από το βαθµότου Δόκιµου Αξιωµατικού των Ειδικών Δυνάµεων. Καταδικάστηκε µόνο σε 13 µήνεςφυλάκισης. Μετά την αποφυλάκιση του, τον Δεκέµβριο του 1980, ίδρυσε την «Χρυσή Αυγή», µε το ίδιο όνοµα εξέδιδε και περιοδικό. Οι µεγάλες διαδηλώσεις για το µακεδονικό στις αρχές της δεκαετίες του 90, ήταν η αφορµή για να αυξηθούν τα µέλη της ασήµαντης έως τότε οργάνωσης «Χρυσή Αυγή». Και το 1994 και το 1996 παρουσιάστηκαν τα πρώτα µικρά εκλογικά αποτελέσµατα για την οργάνωση του Ν. Μιχαλολιάκου. Παρά τις συνεργασίες του µε άλλους ακροδεξιούς (και µε τον Κ. Πλεύρη), η «Χρυσή Αυγή» ήταν µια περιθωριακή οργάνωση που έκανε γνωστή την παρουσία της µε βίαιες ενέργειες.\nΗ χρεοκοπία, η κρίση, το µνηµόνιο, οι κοινωνικές αναταραχές, η γενικευµένηδυσαρέσκεια έφεραν την Χρυσή Αυγή στην επικαιρότητα, στη Βουλή (2012, 2015) και µάλιστα ως τρίτο κόµµα και στην ευρωβουλή (2014 και 2019). Η «Χρυσή Αυγή» εµφανίστηκε µε κοινωνική αποδοχή, προβάλλοντας τις θέσεις και ενέργειες της κατά των µεταναστών.\nΗ δολοφονία του Παύλου Φύσσα τον Σεπτέµβριο του 2013, έφεραν όµως και την Χρυσή Αυγή αντιµέτωπη µε τη Δικαιοσύνη και µε βαριές κατηγορίες (σύσταση εγκληµατικής οργάνωσης, ξυλοδαρµοί, ακόµα και ξέπλυµα µαύρου χρήµατος κα). Τον Σεπτέµβριο του 2013 προφυλακίστηκαν (για 18 µήνες) 20 στελέχη της ΧΑ συµπεριλαµβανοµένου και του Μιχαλολιάκου. Η κρίση όµως πέρασε, τα µνηµόνιατελείωσαν, η κυβέρνηση ΣΥΡΙΖΑ έµεινε για πάνω από 4 χρόνια στην διακυβέρνηση της χώρας και οι κοινωνικές αναζητήσεις πήραν άλλο δρόµο.\nΗ «Χρυσή Αυγή» πέρα από βίαιες ενέργειες και φωνές κατά των µεταναστών και των αριστερών, δεν έχει πολλά να προσφέρει. Συγχρόνως όµως η «δόξα» έφερε και γκρίνιες κατά του αρχηγού.\nΠριν ακόµα από τις ευρωεκλογές του 2019, παρουσιάστηκαν αποχωρήσεις στελεχών και βουλευτών.\nΣτις 23 Απριλίου 2019, ο ευρωβουλευτής Γεώργιος Επιτήδειος ανακοίνωσε την αποχώρησή του από τη Χρυσή Αυγή, στις 30 Απριλίου, ο επίσης ευρωβουλευτής Λάµπρος Φουντούλης. Ένα χρόνο νωρίτερα, στις 21 Απριλίου 2018, ο ευρωβουλευτής Ελευθέριος Συναδινός είχε ανακοινώσει µέσω Twitter την ανεξαρτητοποίηση του από την Χρυσή Αυγή, αφήνοντας αιχµές για οικογενειοκρατία.\nΛίγες µέρες µετά τις βουλευτικές εκλογές, στις 13 Ιουλίου 2019 ο Γιάννης Λαγός (που είχε ήδη εκλεγεί ευρωβουλευτής µαζί µε τον Αθ. Κωνσταντίνου) ανακοίνωσε την ανεξαρτητοποίηση του από την Χρυσή Αυγή. Ακολούθησαν δύο πρώην βουλευτές, ο Νικόλαος Κούζηλος και ο Παναγιώτης Ηλιόπουλος. Παραιτήθηκε επίσης και ο Δηµήτρης Βογιατζής, µέλος της Κεντρικής Επιτροπής της Χρυσής Αυγής. Ήδη από το 2017 είχαν αποχωρήσει οι πρώην βουλευτές Ευστάθιος Μπούκουρας και Χρυσοβαλάντης Αλεξόπουλος και οι βουλευτές Νίκος Μίχος και Δηµήτρης Κουκούτσης.\nΤΟ ΚΟΜΜΑ ΤΟΥ ΛΑΓΟΥ ΚΑΙ ΤΩΝ ΣΚΛΗΡΩΝ ΦΑΣΙΣΤΩΝ\nΜετά την εκλογική αποτυχία στις εθνικές εκλογές, το µεγάλο κτύπηµα είναι η διάσπαση της «Χρυσής Αυγής». Και πάλι κατά κάποιο τρόπο επαναλαµβάνεται το 1989-1990. Τότε είχε αδρανοποιηθεί η ΕΠΕΝ µε απόφαση του έγκλειστου Γ. Παπαδόπουλου, ο οποίος προφανώς πίστεψε ότι κάτι µπορεί να κάνει ο Κωνσταντίνος Μητσοτάκης που υποστήριξε την αποφυλάκιση του. Αµέσως µετάόµως δηµιουργήθηκε το Εθνικό Κόµµα υπό τον Χρύσανθο Δηµητριάδη και µε την συµµετοχή στελεχών της ΕΠΕΝ.\nΣήµερα λοιπόν έχουµε την ίδρυση της «Εθνικής Λαϊκής Συνείδησης», µε πρωτοβουλία πρώην στελεχών και βουλευτών της «Χρυσής Αυγής» και υπό την υψηλή εποπτεία παλαιών σκληρών φασιστών.\nΑυτό όµως που προκαλεί είναι η πρόθεση των πρωταγωνιστών της κίνησης, να δηµοσιοποιηθεί η Ιδρυτική Ανακοίνωση στις…9 Νοεµβρίου. Η επίσηµη ίδρυση θα είναι λοιπόν την 9η Νοεµβρίου, µια ηµέρα που παραπέµπει στην ναζιστική Νύκτα των Κρυστάλλων το 1938. Το πολύνεκρο αντιεβραϊκό πογκρόµ που διέταξε ο Χίτλερ και το οποίο υπήρξε το πρώτο βήµα προς το Ολοκαύτωµα. Η επιλογή της 9ης Νοεµβρίου ισοδυναµεί µε παραδοχή της ναζιστικής φυσιογνωµίας και αυτής της χρυσαυγίτικης συνέχειας. Είναι τόσο ισχυρός ο συµβολισµός ώστε αυτή η µέρα έχει ονοµαστεί Διεθνής Μέρα κατά του Φασισµού και του Αντισηµιτισµού και τιµάται υπό την αιγίδα του ΟΗΕ, της Ευρωπαϊκής Ένωσης, του Συµβουλίου της Ευρώπης, του Οργανισµού για την Ασφάλεια και τη Συνεργασία στην Ευρώπη (ΟΑΣΕ). Και όπως γράφει ο Δ. Ψαράς (Εφηµερίδα των Συντακτών) «ο επονοµαζόµενος«Δάσκαλος» των Ελλήνων ναζιστών εκτιµά ότι όσα έγιναν εκείνη τη νύχτα σε πολλές πόλεις της ναζιστικής Γερµανίας αποτελούσαν «φυσική συνέπεια της Ιουδαϊκής εγκληµατικότητος» και ότι «δεν ετιµωρήθησαν οι Εβραίοι όσον τους έπρεπε», ενώ η δράση των ναζιστών υπήρξε «ήπια» («Εβραίοι, όλη η αλήθεια», εκδ. Ηλεκτρον, Αθήνα 2006, σ. 546).\nΕίναι σαφές ότι στην νέα αυτή κίνηση το ιδεολογικό και πολιτικό στίγµα το δίνει ο Κωνσταντίνος Πλεύρης.\n1ο Λύκειο Βόλου: Γλίστρησε καθηγητής – Έκλεισε το σχολείο\nΤΩΡΑ: Σημάδια ζωής από τον 37χρονο Βολιώτη που αγνοείται\nΥψηλός κίνδυνος πυρκαγιάς σήμερα στις Β. Σποράδες [χάρτης]\nΔείτε τη σημερινή εμφάνιση της Βολιώτισσας του My Style Rocks – Κατέλαβε τη δεύτερη θέση [εικόνες]\nΒόλος: Τροχαίο στην Κ. Καρτάλη – Στο νοσοκομείο ο 40χρονος μοτοσικλετιστής [εικόνες]


ΔΙΑΤΡΟΦΗ,ΥΓΕΙΑ & ΕΥΕΞΙΑ: Πώς θα κόψετε τη ζάχαρη;\nΕίναι εθιστική, επιβεβαιωμένο επιστημονικά αλλά δεν χρειάζεστε τους επιστήμονες για να το καταλάβετε.\nΩστόσο η ζάχαρη καταφέρνει με ύπουλο τρόπο να μας κλέβει ενέργεια και να μας προσθέτει κιλά. Δεν είναι το γλυκό του ζαχαροπλαστείου που κάνει τη ζημιά. Η διατροφή μας περιλαμβάνει πολύ μεγάλες ποσότητες ζάχαρης αλλά και υδατανθράκων που με τη σειρά τους μετατρέπονται σε ζάχαρη όταν διασπώνται. Η ζάχαρη στη φυσική ή τεχνητή της μορφή έχει διεισδύσει σε κάθε τροφή από το ψωμί ολικής άλεσης μέχρι το γάλα σόγιας! Για να αποφύγετε τις γλυκές παγίδες πρέπει να κατανοήσετε τον μηχανισμό. Παρακάτω σας δίνω κάποιες συμβουλές – είναι αδύνατον όμως σε ένα κείμενο να εξαντλήσουμε όλες τις περιπτώσεις.\nΟι υδατάνθρακες είτε προέρχονται από μία φέτα ψωμί ολικής άλεσης είτε από μίά μικρή καραμέλα μετατρέπονται σε γλυκόζη και διασπώνται με αποτέλεσμα να παρέχουν ενέργεια στον οργανισμό. Οι απλοί υδατάνθρακες όπως είναι το λευκό αλεύρι, η λευκή ζάχαρη ή το λευκό ρύζι διασπώνται πιο γρήγορα από τους σύνθετους και έτσι η ενέργεια δεν έχει μεγάλη διάρκεια. Η απότομη αύξηση της γλυκόζης από του απλούς υδατάνθρακες μας γεμίζει ενέργεια αμέσως αλλά ό,τι… αρχίζει ωραία τελειώνει με πόνο! Η έκρηξη της γλυκόζης αναγκάζει τον οργανισμό να παράγει μεγάλες ποσότητες ινσουλίνης για να ελέγχει τα επίπεδα σακχάρου στο αίμα με αντίθετο όμως αποτέλεσμα: δηλαδή να παθαίνουμε υπογλυκαιμία, να νιώθουμε νωθροί και κουρασμένοι και να αυξάνεται το αίσθημα της πείνας. Και φυσικά κάθε τροφή που περιέχει μεγάλη ποσότητα ζάχαρης αποσυντονίζει τον οργανισμό και κάθε προσπάθεια ελέγχου κιλών.\nΌταν όμως καταναλώνουμε τροφές που περιέχουν πρωτείνες όπως τα ψάρια και το κρέας, ο οργανισμός τα διασπά σε αμινοξέα που οικοδομούν τα κύτταρα. Αν δεν υπάρχουν υδατάνθρακες στον οργανισμό μετατρέπει τα αμινοξέα σε γλυκόζη.\nΑν πάλι τρώτε λίπη όπως βούτυρο, αυτά είτε χρησιμεύουν ως ενέργεια είτε αποθηκεύονται για τις δύσκολες μέρες.\n1 Τρώτε υδατάνθρακες με μέτρο\nΠροϊόντα που καταναλώνονται ευρέως όπως το άσπρο ψωμί, οι πατάτες και το λευκό ρύζι σας κάνουν να πεινάτε περισσότερο και να ζητάτε γλυκό.\n2 Προτιμήστε τους καλούς υδατάνθρακες\nΟι ακατέργαστοι καρποί όπως το αναποφλοίωτο ρύζι, τα ολικής αλέσεως προϊόντα όπως το ψωμί, τα ζυμαρικά, το αλεύρι έχουν σταθερή επίδραση στην γλυκόζη και την ινσουλίνη. Ωστόσο θα πρέπει πάντα να κοιτάζετε την ετικέτα, αν κάποια προϊόντα ξεπερνούν τα 5 με 10 γραμμάρια ζάχαρης συνεχίστε την αναζήτηση.\n3 Κάντε τους σωστού συνδυασμούς\nΟ χρυσός κανόνας για μια ισορροπημένη διατροφή είναι να μην τρώτε ποτέ μόνους τους υδατάνθρακες. Ο σωστός συνδυασμός οδηγεί σε αργή απορρόφηση του υδατάνθρακα επιμηκύνοντας το αίσθημα της ικανοποίησης. Δηλαδή, αντί να φάτε ένα ολόκληρο πακέτο κρακεράκια, φάτε 2 –3 κράκερς ολικής αλέσεως με λίγο τυρί και μία φέτα άπαχο ζαμπόν. Ή αντί για μια μπανάνα φάτε μισή μπανάνα και 10 φουντούκια ή καρύδια. Επίσης μοιράστε τις μερίδες σας. Πρέπει να τρώτε ένα γεύμα ανά δυο με δυόμισι ώρες αντί ανά τέσσερις ή πέντε.\n4 Φάτε περισσότερη πρωτείνη\nΈνας καλός κανόνας είναι να καταναλώνετε περίπου 8 γραμμάρια πρωτείνης ανά δέκα κιλό βάρους. Δηλαδή μια γυναίκα 60 κιλών δικαιούται 48 γραμμάρια πρωτείνης την ημέρα. Για παράδειγμα:\nΜία χούφτα αμύγδαλα έχουν 30 γραμμ.\nΈνα στήθος κοτόπουλου 26 γραμμ.\nΜία μερίδα σολομός 21 – 30 γραμμ.\n1 κεσεδάκι γιαούρτι 8 – 13 γραμμ.\n1 ποτήρι γάλα 8 – 10 γραμμ.\n1 αυγό βραστό 6 γραμμ.\n5 Κόψτε τα αναψυκτικά\nΟ πιο απλός τρόπος για να μειώσετε την κατανάλωση ζάχαρης είναι να κόψετε τα ποτά και τα αναψυκτικά που περιέχουν γλυκαντικές ύλες. Ακόμη και οι χυμοί έχουν μεγάλο γλυκαντικό φορτίο οπότε πριν πιείτε οτιδήποτε κοιτάτε πάντα την ετικέτα.\nΑναρτήθηκε από georgiaxara στις 9:55 π.μ.\nAfroditi 28 Μαρτίου 2011 - 10:33 π.μ.\nΕυχαριστούμε Γεωργία :) καλημέρα , καλή εβδομάδα!\ngeorgiaxara 28 Μαρτίου 2011 - 10:37 π.μ.\nΓΕΙΑ ΣΟΥ ΑΦΡΟΔΙΤΗ ΜΟΥ, ΚΑΛΗ ΕΒΔΟΜΑΔΑ ΚΑΙ ΣΕ ΣΕΝΑ!!!!!\nΑγγελικη Ν 28 Μαρτίου 2011 - 11:46 π.μ.\nΚαλά που μας τα θυμίζεις! Ευχαριστώ!\nΑν και διαβάζοντας τον τίτλο "Πώς θα κόψουμε την ζάχαρη" σκέφτηκα "Με λυγμούς!":))